Dodik: „Počinje – Nema vraćanja“ - WebTribune\nHome/U FOKUSU/Dodik: „Počinje – Nema vraćanja“\nDodik: „Počinje – Nema vraćanja“\nPošto je prekinut prenos nadležnosti na nivo BiH, počinje nova faza u kojoj će Republika Srpska pokazati sposobnost da ovlada pravima koja joj daje Ustav BiH.\nTo je poručio srpski član Predsedništva BiH Milorad Dodik i najavio da će Dan Republike Srpske biti proslavljen „veoma moćno“.\n„Svojim nastojanja da vrati otete nadležnosti, Republika Srpska ništa ne uzima BiH ni Federaciji. Ono što je počinjeno nasil?em visokih predstavnika biće preispitano jer nije bilo u legitimnim i legalnim okolnostima“, rekao je Dodik u sredu uveče u emisiji „Telering“ na RTRS i najavio da će Srpska već u januaru formirati svoj Visoki sudski i tužilački savet.\nNaglasio je i da se RS pridržava onoga što je zapisano u Ustavu i poručio da nikada neće pristati na koncept unitarne BiH. Kako je dodao, formiranje trećeg entiteta nije dodvoravanje Hrvatima, već ocena da BiH bez takvog „tronošca“ ne može da funkcioniše.\nDodik je naglasio da vraćanja u zajedničke insitutucije neće biti sve dok ne bude ukinut sporni zakon koji je nametnuo bivši visoki predstavnik Valentin Incko.\n„Ono što je meni bilo važno je da RS vratim dostojanstvo i ojačam njeno samouverenje u njeno postojanje. Da l?udi ovde osete da RS ima snagu, da nije samoposluga u koju dolaze stranci i uzimaju od nje šta hoće. Ja mislim da sam u tome uspeo i stabilizovao i prekinuo prenos nadležnosti na nivo BiH i sad ulazimo u novu fazu. U toj novoj fazi, jaka Srpska će se pokazati sposobnom da ovlada ustavnim pravima koje je Ustav BiH daje Republici Srpskoj“, poručio je Dodik.\nDok predsednik SDS-a Mirko Šarović optužuje Dodika da Republiku Srpsku vodi ka izolaciji i sukobima, uz ocenu da će joj biti bol?e bez Dodika, srpski član Predsedništva BiH odgovara da „sa ovakvim SDS-om i Mirkom Šarovićem Republike Srpske neće ni biti“.\n„SDS je postao satelitska partija zahvaljujući Mirku Šaroviću, njegovom procesu, nerazrešenoj ulozi u ubistvu Riste Jugovića gde postoje indicije da je i on umešan u to. Mislim da Mirka Šarovića drže iz tih razloga“, rekao je Dodik.\nDodik kaže i da je Šarović „osoba koju čuvaju agencije iz Sarajeva“, a ne iz Republike Srpske.\n„On ne treba ni da bude čuvan, ali kad dođe u Banjaluku njega prate sarajevski policajci, a ne Policija Republike Srpske“, naveo je Dodik.\nOn je istakao da je u Rusiji postignut dogovor o izgradnji gasnih elektrana i gasovoda od Bijel?ine prema Banjaluci i poručio da se u narednom periodu očekuje nastavak izgradnje auto – puta od Doboja do Modriče, kao i izgradnja Hidroelektrane Buk Bijela.


Uprava policije dovela u opasnost i građane i štićenu ličnost | Standard\nUprava policije dovela u opasnost i građane i štićenu ličnost\nImajući u vidu nespornu činjenicu da su današnja javna okupljanja najavljena, priprema Uprave policije nije bila adekvatna i izostala je odgovarajuća prevencija i procjena situacije koja je dovela u opasnost kako građane, tako i štićenu osobu. Na osnovu dostupnih podataka Savjet nije uvjeren da je Uprava policije osigurala plansku i organizovanu aktivnost, ocijenjeno je večerašnjoj sjednici Savjeta za građansku kontrolu rada policije.\nIz Savjeta su saopštili da su odmah po saznanju da je došlo do blokade pojedinih saobraćajnica neposredno pratili i provjerili postupanje policije na Cetinju, i u Budvi i Kotoru.\nOd Uprave policije je zatražena detaljna informacija o postupanju njihovih službenika i izdatim instrukcijama prema njima u odnosu na konkretna dešavanja.\n“Uprava policije je, tokom održavanja sjednice Savjeta, informisala da je putem medija i društvenih mreža upoznata da je na dan održavanja sjednice Vlade Crne Gore upućen poziv da se ispred zgrade Vlade okupe građani kako bi iskazati protest povodom razmatranja Predloga izmjena Odluke o kriterijumima za sticanje crnogorskog državljanstva”, navode u Savjetu.\nUprava policije ih je informisala Savjet da je u Podgorici protest održan na Bulevaru Stanka Dragojevića i da je protekao mirno.\n“Skup su obezbjeđivali policijski službenici u cilju održavanja stabilnog javnog reda i mira i preduzimanja aktivnosti u smislu saobraćajnog obezbjeđenja i usmjeravanja učesnika u saobraćaju kako bi se saobraćaj odvijao drugim ulicama. Policijski službenici su vršili video i foto dokumentovanje skupa, a o svemu je obaviješten nadležni tužilac, koji je naložio da se okupljeni upozore u cilju prestanka održavanja skupa. Policijski službenici su naređenu radnju izvršili, ali se okupljeni nijesu razišli, već su ostali na navedenoj lokaciji do večernjih časova kada su se razišli”, naveli su u policiji.\nUprava policije ih je dalje informisala da je u mjestu Bogetići, na putnom pravcu Nikšić – Podgorica, u prijepodnevnim satima, zaustavljena kolona od više desetina vozila, koja je imala namjeru da se uputi ka Podgorici i priključi protestu ispred zgrade Vlade.\n“Policijski službenici su zaustavili kolonu i zahtijevali odgovarajuće potvrde koje se odnose na odobrenje kretanja između gradova (zbog pandemije COVID-a), koje nijesu posjedovali. Tokom dana odgovorne starješine su razgovarale sa njima u cilju deblokade putnog pravca, ali okupljeni nijesu pristali na to. Saobraćaj se odvija alternativnim putnim pravcem”, naglasili su.\nKazali su i da je na ostalim lokacijama na Cetinju, u Budvi i Kotoru došlo do blokade saobraćajnica.\n“Postupci policijskih službenika su preduzeti u pogledu video i foto dokumentovanja, izdavanja upozorenja da se okupljeni moraju razići, konsultovani su nadležni tužioci. Postignuti su dogovori sa okupljenim građanima da se propuštaju vozila hitnih službi, kao i vozila u kojima se nalaze djeca ili bolesna lica”, istakli su u policiji.\nUprava policije je takođe obavijestila Savjet da su tokom dana na teritorijama opština Mojkovac, Bijelo Polje, Berane, Kolašin i Herceg Novi, okupljeni građani kratko blokirali puteve, nakon čega su se razišli.\nTokom trajanje sjednice Savjeta, u 20 časova i 55 minuta, Uprava policije ih je dodatno informisala da su se građani na Bogetićima razišli i da je uspostavljen saobraćaj na putnom pravcu Podgorica Nikšić.\n“Slična informacija je pružena i za okupljanja građana u Cetinju, Budvi, Kotoru i Baru”, napominju u Savjetu.\nUprava policije je naglasila da je “karakteristično za sva okupljanja da protiču mirno i bez narušavanja javnog reda i mira” i da “prate stanje i situaciju na terenu”.\nSavjet je istakao da su sve konkretne događaje razmotrilio isključivo u kontekstu primjene policijskih ovlašćenja i svog mandata definisanog Zakonom o unutrašnjim poslovima.\n“Savjet je konstatovao da do početka sjednice nije pristigla nijedna pritužba i da prema dostupnim informacijama nije bilo osoba lišenih slobode pa zato nije bilo potrebe da se sprovodu posjete prostorijama za zadržavanje. Savjet je na područjima opština Nikšić, Cetinje, Budva i Kotor prepoznao propuste u regulisanju saobraćaja i postizanju nesmetanog odvijanja saobraćaja”, dodaju.\nSavjet je uputio preporuku da se ubuduće značajnije poradi na prevenciji i kvalitetnijoj pripremi koja treba da uključi i eventualno povećanje broja kontrolnih punktova na različitim putnim pravcima kako bi se sačuvalo nesmetano i bezbjedno odvijanje saobraćaja i osigurala zaštita prava svih građana, kako u pogledu ostvarivanja različitih prava tako i zakonitih javnih okupljanja.\n“Savjet izdaje preporuku Ministarstvu unutrašnjih poslova da osnaži komunikaciju i konkretno praktično informisanje javnosti o pravu na slobodu okupljanja u uslovima pandemije zarazne bolesti, kako bi se građanima pomoglo da razumije načine javnog okupljanja i kako to pravo, u datim okolnostima, ne bi bilo dovedeno u pitanje”, naglašavaju.\n“Postupanje policajaca u Bogetićima nije bilo u skladu sa profesionalnim standardima”\nKako ističu, povodom događaja u mjestu Bogetići Savjet je prepoznao da generalno postupanje policijskih službenika nije bilo u skladu sa profesionalnim standardima.\n“Savjet je odlučio da prati utvrđivanje individualne odgovornosti policijskih službenika i objektivne odgovornosti starješina od strane Unutrašnje kontrole policije i drugih organa i u skladu sa tim ponovo razmotri ovaj slučaj”, zaključuju u Savjetu za građansku kontrolu rada policije.


Ljubimac Delija postaje slobodan igrač! Neće nastaviti saradnju sa Zvezdom!? - Crvena zvezda info\nLjubimac Delija postaje slobodan igrač! Neće nastaviti saradnju sa Zvezdom!?\nI dalje neizvesno hoće li iskusni univerzalac nastaviti saradnju sa Crvenom zvezdom\nCrvena zvezda je zvanično završila saradnju sa Aleksom Vukanovićem, situacija sa drugim igračem kome je poslednjeg dana 2021. godine istekao ugovor Slavoljubom Srnićem i dalje je neizvesna.\nIskusni univerzalac je odigrao prethodnih 12 meseci na Marakani i postao jedan od vojnika Dejana Stankovića. Specijalizovao se za utakmice u Ligi Evrope, gde je često bio faktor iznenađenja u veznom redu.\nOstavio je solidan utisak, ali u razgovoru sa sportskim sektorom i stručnim štabom srpskog šampiona nije dao direktan odgovor da li budućnost i dalje vidi na Marakani. Crveno-beli su bili spremni da mu ponude produžetak saradnje, ali je Srnić dobio vremena da razmisli. Razlog je ponuda iz inostranstva koju rođeni Šapčanin vaga.\nSrnić je kao slobodan igrač u dobroj poziciji, ali neće imati mnogo vremena za razmišljanje. Kako se može čuti dao je obećanjima ljudima iz Crvene zvezde da će do početka priprema za prolećnu sezonu doneti konačnu odluku.\nSvesni su odgovorni iz Ljutice Bogdana da je Srnić u najboljim godinama i zbog toga svi, računajući i Dejana Stankovića, imaju razumevanje kada je reč o Srnićevoj ambiciji da se još jednom okuša u inostranstvu.\nKako bilo početak priprema je blizu, testiranja su zakazana za 11. januar, pa će Srnić do tada definitivno prelomiti na koju će stranu.\nStručni šta bi voleo da ga ima na raspologanju, ali u veznom redu crveno-beli imaju trenutno i najviše igrača. Uz dodatak da će prvom timu biti priključen i Nikola Stanković iz Grafičara.\nOve sezone Srnić je za Crvenu zvezdu odigrao 19 utakmica, bez postignutog gola.


Zvizdić održao govor na premijerskoj sesiji EBRD-ove konferencije u Londonu | Novi.ba\nNAPUSTILA OBJEKAT U ŽURBI: Policajka optužena za krađu bunde na pijaci! (VIDEO) Čović još jednom ukazao na potrebu izmjena Izbornog zakona\nZvizdić održao govor na premijerskoj sesiji EBRD-ove konferencije u Londonu\nObjavljeno:26.02.2018 - 15:29\nTokom obraćanja, Zvizdić je pozdravio organiziranje skupova sa ciljem saradnje i promoviranja regije zapadnog Balkana i istaknuo značaj EBRD-a kao jednog od najvećih institucionalnih investitora u Bosnu i Hercegovinu.\nGovoreći o prioritetima za regionalne projekte ukazao je na neophodnost da se što brže realiziraju infrastrukturni projekti.\nBosna i Hercegovina, kaže, ima značajne potencijale u bogatim prirodnim resursima, te naglašava da se kvalitetnim projektima može dodatno potstaknuti privredni razvoj i BiH i regiona. Rekao je da zemlje regiona trebaju da definiraju zajedničke interese i da ih u narednom periodu pretoče u regionalne projekte.\nTokom premijerske sesije razgovaralo se o predstojećim investicijama u u infrastrukturu, posebno u saobraćajnu, ali su otvorene mogućnosti ulaganja i u energetsku infrastrukturu i u predstojeće digitalno povezivanje zemalja zapadnog Balkana.\nZvizdić je istakao da ono što je veoma važno za BiH i za čitav region jeste činjenica da su svi razumijeli da je nedostatak, prije svega transportne infrastrukture jedan od najvećih razloga usporenog ekonomskog razvoja ukupnog regiona i da je to fokus daljeg djelovanja kako Evropske banke za obnovu i razvoj, tako i Evropske investicijske banke.\nTokom konferencije potpisan je dodatni sporazum s EBRD-om u iznosu od 750 miliona eura za četiri dionice na autoputu 5C u dužini od oko 70 kilometara, od čega je 500 miliona na teritoriji Federacije BiH, a 250 miliona na teritoriji Republike Srpske, čime će biti kompletirana značajna dionica koja će povezati prostor cjelokupne BiH i time omogućiti nove investicije i jači protok roba i ljudi, a na koncu i ekonomski razvoj BiH.\nNa konferenciji, pored predsjedavajućeg Zvizdića, učestvuju i premijeri zapadnog Balkana Edi Rama (Albanija), Zoran Zaev (Makedonija), Ana Brnabić (Srbija), Duško Marković (Crna Gora) i Ramush Haradinaj (Kosovo).\nKonferenciji prisustvuje i zamjenik predsjedavajućeg i ministar vanjske trgovine i ekonomskih odnosa BiH Mirko Šarović, saopšteno je iz Vijeća ministara BiH.\n#london #denis zvizdić


A u toj borbi, ove godine je više nego ikad važno da se što više ljudi vakciniše protiv sezonskog gripa, jer će se time smanjiti uticaj jednog virusa na drugi, objašnjavaju lekari. Ipak, ova vakcina većem delu stanovništva je preporučena - ko sve spada u tu kategoriju, a za koga je obavezna.\nO "savršenoj oluji" odnosu sudaru gripa i korona virusa govorio je i epidemiolog Branislav Tiodorović. On je istakao da je vakcinacija ove godine potrebnija više nego ikada kako bismo izbegli da nam se kroz epidemiju korone ne podvuče i sezonski grip.\n04. 08. 2020. u 22:00\nKorona virus korona virus korona korona virus u Srbiji KOVID 19 vakcina Branislav Tiodorović epidemiolog vakcinacija obavezna vakcinacija


Početak/Stare vesti/Svrljig/1.500.000 dinara za podršku poljoprivrednicima sa teritorije opštine Svrljig\nNakon Čajetine i Prijepolja, Svrljig je treća opština u Srbiji koja pokreće ovakav fond\nVioleta Milićević11. juna 2021.\nFondacija Ana i Vlade Divac, opština Svrljig i Regionalna razvojna agencija Jug potpisali su ugovor o saradnji kojim je zvanično pokrenut „Fond za razvoj poljoprivrede u opštini Svrljig 2021“. Projekat osnivanja ovog inovativnog fonda podržao je USAID-ov Projekat za konkurentnu privredu.\n„Ponosni smo što je opština Svrljig među prvim opštinama u Srbiji koja razvija ovaj fond, nadamo se da će i druge opštine slediti naš primer „, izjavio je ovim povodom Miroslav Marković, predsednik opštine Svrljig.\nVrednost fonda koji je stvoren zajedničkim ulaganjem opštine i fondacije iznosi 1.500.000 dinara. Sredstva fonda namenjena su podršci poljoprivrednicima sa teritorije opštine Svrljig, čime se obezbeđuje pristup dodatnim sredstvima za unapređenje poljoprivredne proizvodnje.\n„Podsticajna sredstva iz revolving fonda su namenjena poljoprivrednicima koji za inicijalno investiranje u unapređenje proizvodnje obično moraju da koriste sopstvena sredstva, jer teško dolaze do bankarskih pozajmica. Ovakav alternativni vid podrške od strane opštine i fondacije upravo rešava taj problem i omogućava poljorivrednicima da do finansijskih sredstava dođu na transparentan i jednostavan način i da istovremeno dobiju i standardne opštinske subvencije za investicije u poljoprivredi. Posebno nas raduje činjenica da raste broj opština zainteresovanih za ovaj model“, izjavila je Miroslava Panić, menadžerka za finansije i investicije USAID-ovog Projekta za konkurentnu privredu.\nNakon Čajetine i Prijepolja, Svrljig je treća opština u Srbiji koja pokreće ovakav fond.\n„RRA Jug je sa velikim zadovoljstvom uspostavila saradnju sa opštinom Svrljig i Fondacijom Divac. Ovaj inovativni pristup razvoja čitavog okruga obezbediće dodatne mehanizme podrške malim poljoprivrednim proizvođačima“, izjavio je Ivan Mihajlović direktor RRA Jug.\nKonkurs će biti raspisan 15. jula, a svi zainteresovani će moći da se prijave do 15. avgusta.\nAna Košel, direktorka Fondacije Ana i Vlade Divac.\n„Tokom 14 godina postojanja i rada, Fondacija Ana i Vlade Divac je na različite načine pomogla više od 1000 poljoprivrednih gazdinstava. Tragajući za novim načinima i podrške selu došli smo do ideje osnivanja potpuno novog fonda za podršku poljoprivrednicima i proizvođačima hrane, a osnivanje inovativnog fonda je podržao USAID-ov Projekat za konkurentnu privredu. Za raspisani Konkurs za poljoprivrednike je vladalo veliko interesovanje, pa je pilot projekat u opštini Čajetina uspešno realizovan uprkos teškoj i izazovnoj godini, dodatno opterećenoj pandemijom. Zato želimo da projekat implementiramo i u drugim opštinama“, rekla je Ana Košel, direktorka Fondacije Ana i Vlade Divac.\nfondacija Ana i Vlade Divac poljoprivreda RRA Jug Svrljig


Govedarica istakao da je stenogram potvrdio Dodikov izdajnički gen: Nije super dasa - mojusk.ba\nGovedarica istakao da je stenogram potvrdio Dodikov izdajnički gen: Nije super dasa\nPoslije objavljenog stenograma Predsjedništva BiH sa ambasadorima Кvinte, jasno je zašto Dodik ima neodoljivu potrebu da svaki put kada mu se ukaže prilika u javnosti prepričava neke događaje u kojima on predstavnike velikih sila tjera u mišiju rupu – naveo je Govedarica.\nSada vidimo da je Dodik jedan obični lažljivac i da on nije nikakav super dasa kako sebe voli da predstavlja već čovjek koji u sebi nosi izdajnički politički gen, istakao je član Predsjedništva SDS Vukota Govedarica komentarišući stenogram sa sastanka članova Predsjedništva BiH sa ambasadorima Кvinte.\n– Poslije objavljenog stenograma Predsjedništva BiH sa ambasadorima Кvinte, jasno je zašto Dodik ima neodoljivu potrebu da svaki put kada mu se ukaže prilika u javnosti prepričava neke događaje u kojima on predstavnike velikih sila tjera u mišiju rupu – naveo je Govedarica.\nČlan Predsjedništva SDS je rekao da je Dodik “prvi put počinio izdaju prije više od 20 godina, a da ova odluka kojom se BiH integriše ka NATO paktu u stvari samo definiše njegov politički kod”.\n– Stoga je u pravu gospodin Šarović kada kaže da izdajnik ne može biti ništa drugo nego izdajnik. Кada čovjek čini izdaju to radi isključivo iz ličnog interesa i pri tom ga ne zanima kakve će to posljedice imati po narod i državu. On je svjestan da dolazi vrijeme donošenja teških odluka po Republiku Srpsku. Te obaveze je preuzeo na sebe i jasno mu je da do tada mora sve političke partije staviti pod svoju kontrolu, a one koje mu to ne dozvole mora devastirati – nagalasio je Govedarica, saopšteno je SDS.\nOn je dodao da u ovom momentu kada bude donosio takve odluke Dodik je svjestan da Republika Srpska ne smije imati alternativu i da samo tako može počiniti konačnu izdaju i ostati nekažnjen.\n– Zato je nedavno rekao da je njegov posao da uništi opoziciju – zaključio je Govedarica.


Ko je Abdelhamid Abaud — „mozak operacije“ napada u Parizu - 17.11.2015, Sputnik Srbija\nAbdelhamid Abaud, koga evropske vlasti zovu „mozgom operacije“ terorističkih napada u Parizu, stekao je veliku popularnost u krugovima Islamske države i... 17.11.2015, Sputnik Srbija\nvesti, svet, abdelhamid abaud\n20:25 17.11.2015 (Osveženo: 21:57 04.01.2016)\n© AP Photo / Militant Photo via APOsmnjičeni za organizaciju terorističkog napada u Parizu Abdelhamid Abaud\n15 Novembar 2015, 20:43\nAbdelhamid Abaud, Marokanac koji živi u Belgiji, bio je lider ogranka „Vervje“ Islamske države, koji je naziv dobio po gradu na belgijsko-nemačkoj granici. Druga dva pripadnika ovog ogranka, braća Abu Zubair el Baliki i Abu Halid el Baliki ubijeni su dve nedelje nakon napada na redakciju satiričnog žurnala „Šarli ebdo“ u januaru 2015. godine.\nU februaru 2015. je štampa koju objavljuje ID prenela intervju u kojem je terorista govorio o tome kako je sa svojim saborcima otputovao u Belgiju da bi se sukobio sa „krstašima koji vode rat protiv muslimana“.\nIdentifikovana još dvojica napadača u Parizu\n15 Novembar 2015, 20:59\nU intervjuu Abaud je otvoreno ismevao evropske bezbednosne službe da uprkos polcijskoj akciji, kada je bio uhapšen, niko nije mogao da ga prepozna iako su imali njegove fotografije.\n„Sve to govori da pravoverni muslimani ne treba da se boje krstaških obaveštajaca. Moje ime i fotografija su se pojavljivaliu na svim televizijama, a ja sam uprkos tome mogao na miru da živim i da planiram operacije“, navodi se u intervjuu.\nAnalizirajući intervju sa Abaudom, publicista Kurt Nimo na portalu „Infovors“ kaže da mogućnost da terorista uspešno izbegava evropske bezbednosne službe govori ili o tome da su se one previše birokratizovale ili pak da tu postoje i drugi nevidljivi razlozi.


Vučić: Predlozi za KiM početkom aprila 2018., poslednja šansa da se prevaziđe najveći problem regiona | KoSSev\nPredsednik Srbije, Aleksandar Vučić, predstaviće predloge za Kosovo naredne godine, početkom aprila - prvo Srbima, a potom međunarodnoj zajednici. Iako je odbio da otkrije specifičnosti, kaže da će to biti krucijalno za poboljšanje veza Albanaca na Kosovu sa Srbima i da će obe strane morati da naprave kompromise. U razgovoru za Blumberg, srpski predsednik kaže i da je ovo "jedna od poslednjih šansi da se prevaziđe jedan od najvećih problema u ovom regionu, zauvek".\n"Obe strane moraće da budu nezadovoljne rešenjem. I to bi bila pobeda za sve. U suprotnom nećemo moći da dođemo do njega. Ali će to morati i na drugoj strani da shvate takođe," dodao je.\nGovoreći o datumu ulaska Srbije u Evropsku uniju, kaže da će najveća prepreka biti upravo "normalizovanje veza sa Kosovom", dok o odnosu sa Rusijom navodi da, kada ga za to pitaju u Briselu, kaže da "smo tradicionlano dobri prijatelji, da imamo dobre odnose i da će tako ostati", napominjući da je Moskva podržala Beograd "u debati" u vezi sa Kosovom.\nNamerava da "dovrši posao koji je potreban da vodi svoju zemlju u Evropsku uniju" kada mu se završi mandat - 2022. godine. Šta je još Predsednik Srbije rekao za Blumberg, pročitajte ovde.


Evropska komisija predlaže osnivanje bankarske unije koja bi podelila teret spasavanja problematičnih banaka\nEvropska komisija zatražila je direktnu pomoć ugroženim bankama u evrozoni, dok se Španija bori da obezbedi novac za preuzimanje jedne od svojih najvećih banaka.\nKomisija je saopštila da bi zemlje evrozone trebalo da razmotre uspostavljanje „bankarske unije“, koja bi podelila teret spasavanja banaka obimnim objedinjavanjem loših kredita. To bi pomoglo Španiji, koja razmatra kako da plati 24 milijarde dolara za preuzimanje „Bankije“.\nBankarska unija bi olakšala breme prezaduženih država evrozone, koje sada pokušavaju da izađu na kraj sa problemima prezaduženih banaka unutar svojih granica. Međutim, taj predlog bi gotovo sigurno naišao na protivljenje najjačih evropskih kreditora, kao što su Nemačka, Finska i Holandija, čije su vlade i birači sve nezadovoljniji zbog izdvajanja sve veće pomoći državama evrozone sa najslabijim ekonomijama.\nEvropska komisija kaže da je Španija na vrhu njene liste ugroženih ekonomija i da će joj možda biti potrebno više vremena da uskladi deficit sa evropskim obavezama. Zbog strepnji u vezi sa španskim bankarskim sistemom, akcije na glavnim evropskim i američkim berzama su pale za više od 1 odsto.


Humanitarna akcija: Lidl Srbija donirao rashladne uređaje kuhinjama Crvenog krsta – Balkanekspresrb.rs\nKompanija Lidl Srbija, pod motom održivog poslovanja „Za bolje sutra“, nastaviće da osluškuje potrebe sugrađana u lokalnim zajednicama u kojima posluje\nPredstavnici kompanije Lidl Srbija danas su donirali potrebnu opremu Narodnoj kuhinji u Gornjem Milanovcu, čime je simbolično obeležen kraj humanitarne akcije „Mala dela su velika stvar“.\nU ovoj kampanji, potrošači u Lidlu su pred Novu godinu, kupili i poklonili korisnicima programa Crvenog krsta Srbije 15 tona proizvoda, a Lidl Srbija je zauzvrat, kao svoj deo doprinosa, donirao opremu za 21 narodnu kuhinju širom Srbije.\nKao internacionalni trgovinski lanac, Lidl Srbija u svakodnevnom delovanju, osim ekonomskih, u obzir uzima i društvene i ekološke faktore. Kroz moto odgovornosti „Za bolje sutra“, kompanija Lidl Srbija se trudi da na duge staze gradi strategiju društveno odgovornog poslovanja koja treba da ima pozitivan uticaj na celokupno okruženje. Lidlove društveno odgovorne aktivnosti zasnivaju se na 5 stubova: asortiman, zaposleni, životna sredina, društvo i poslovni partneri.♦\nTagsCrveni krst LIDL


Julovac minpuki bi opet da nas uvuče u rat sa svetom – Otvoreno\nNaslovnaVestiJulovac minpuki bi opet da nas uvuče u rat sa svetom\nJulovac minpuki bi opet da nas uvuče u rat sa svetom\nJulovski duh Mire Marković ponovo šeta Srbijom. Aleksandar Vulin, minpuki, koji je uzurpirao policiju, opet nas svađa sa Evropom, nesrećnik će ponovo da nam nametne sankcije i da nas uvuče u rat sa svetom. Kako drugačije protumačiti njegovo saopštenje poslato sa adrese MUP-a-\nAleksandar Vulin FOTO: ATA Images\nEvo šta kaže Vučićev poslušnik Vulin, minpuki:\n– Poslanici Evropskog parlamenta se u svojim zemljama pitaju malo, ali žele da ih u Srbiji pitaju za sve. Što su beznačajniji u svojim zemljama to bi hteli da budu značajniji u Srbiji. Nisu se setili evroparlamentarci da se oglase kada su osuđenom ubici Srba Branimiru Glavašu u Hrvatskoj vratili činove i ordenje, ali se oglašavaju kada policija Srbije sprečava sukobe između građana Srbije.\nDa Viola Fon Kramon nije šiptarski lobista, setila bi se da pita ko je pobio svedoke tokom suđenja Haradinaju ili zašto niko nije odgovarao za streljanje srpske dece u Goraždevcu i ne bi napadala Srbiju zato što čuva red i mir na svojim ulicama. Policija Srbije nije čuvala mural, ali jeste čuvala javni red i mir, i nije dopustila da se Picula i društvo naslađuju slikama krvavih srpskih glava na ulicama Beograda.\nDok Vučić vodi Srbiju i dok sam ja ministar policije čuvaćemo javni red i mir, imovinu i čast svakog čoveka u Srbiji i to evroparlamentarci neće moći da nam zabrane – odgovorio je ministar unutrašnjih poslova Srbije Aleksandar Vulin evroposlanicima koji su, kako minpuki kaže, „u svom saopštenju izneli brojne laži i uvrede na račun Srbije i predsednika Vučića“.


Protestna šetnja u Sarajevu povodom mise žrtvama Blajburga\nIzvor: Radio Televizija Vojvodine, 12.Maj.2020, 11:38\nU Sarajevu je danas održana protestna šetnja protiv mise žrtvama Blajburga. Neformalna grupa građana policiji je prijavila održavanje protestne šetnje u 11.45 sati. Građani će iskazati nezadovoljstvo zbog održavanja mise za žrtve Blajburga šetnjom koja će krenuti ispred katedrale Srca Isusova, gde bi misa i trebalo da bude održana 16. maja.\nMirza Hadžiabdić iz Ministarstva unutrašnjih poslova Kantona Sarajevo je rekao da su zbog korona virusa zabranjena okupljanja >> Pročitaj celu vest na sajtu Radio Televizija Vojvodine << na javnom mestu, ali da je protestna šetnja dozvoljena, preneo je sarajevski portal Klix.\nPotrebno je prilikom šetnje pridržavati se svih propisanih mera kao što je držanje socijalne distance i nošenje zaštitnih maski.\nZbog nemogućnosti održavanja tradicionalnog okupljanja na Blajburškom polju, u Austriji, zbog epidemije korona virusa, organizator ove manifestacije "Počasni blajburški vod" je odlučio ranije da se mise održe u Blajburgu, Zagrebu i Sarajevu.\nMisu u Sarajevu trebalo bi da održi vrhbosanski kardinal Vinko Puljić. Međutim, ta odluka je izazvala oštre osude u javnosti BiH. Misu su podržali političari HDZ BiH i HNS.\nZamenik gradonačelnika Sarajeva: Puljić ponovio više puta - misa isključivo za žrtve u narodu, nikako za zločince\nVrhbosanski nadbiskup, kardinal Vinko Puljić razgovarao je sa zamenikom gradonačelnika Sarajeva Milanom Trivićem, koji mu je ukazao na negativne reakcije povodom najavljene mise 16. maja u tom gradu hrvatskim žrtvama Blajburga, u Austriji, na kraju Drugog svetskog rata.\nTrivić je izrazio spremnost gradskih struktura i vlasti da se radi na spuštanju nastalih tenzija kako bi se sprečile neželjene posledice.\n"Kardinal Puljić je, pre svega, izrazio nevericu i razočaranje zbog činjenice da se uobičajeno slavlje Svete mise za nevine žrtve Blajburga u javnosti prikazalo kao njegovo lično pristajanje uz bilo kakav oblik totalitarizma, a samim tim i sa zločinima totalitarnih režima, kao što su nacizam, fašizam i komunizam", navodi se u saopštenju Rimokatoličke informativne agencije, prenela je sarajevska TV N1.\nPuljić je, kako se navodi, objasnio da se Rimokatolička crkva nikada nije stavljala na stranu niti jedne vlasti, a kamo li onih koje su bile uzrokom tolikih nemilih stradanja. Posebno je, dodao je, naglasio da se nijedan zločin ne može braniti niti se sme pravdati, ali, isto tako, da se prema svim nevinim žrtvama, pa tako i onima iz hrvatskog naroda, treba odnositi s jednakim pijetetom.\nTrivić je rekao da ga je Puljić uveravao da ga svako vezivanje za fašizam i ustaštvo vrlo vređa.\n"Pominjao je, nebrojeno puta, svoju opredeljenost za slobodno i demokratsko društvo, a misa će, istakao je, biti namenjena isključivo za žrtve u narodu, nikako za zločince. To je ponovio više puta", kazao je Trivić za sarajevsko Oslobođenje.\n"Rekao sam kardinalu da su mnogi vrlo uznemireni i uvređeni time što se Blajburg dovodi u Sarajevo, da se javljaju potomci žrtava (ustaša), koji ne mogu da shvate da će u njihovom gradu, a koji je pretrpio toliko zločina od ustaške vlasti, doživeti da se fašistima posvećuje misa. Kardinal je bio izričit, misa nema veze s zločincima", kazao je Trivić.\nOn, međutim, nije mogao da iskaže svoj utisak nakon sastanka da li će se nešto u organizaciji mise promeniti.\n"O tome svakako treba da odluče u Vrhbosanskoj nadbiskupiji, ali ja se nadam da će shvatiti kolike posledice nosi njihova odluka", dodao je zamenik gradonačelnika Sarajeva.\nKavazović: Rimokatolička crkva pogrešna adresa za osude\nReisu-l-ulema Islamske zajednice u BIH Husein pozvao je muslimane da, kako je rekao, ne upućuju "oštricu" ka kardinalu Vinku Puljiću zbog najavljene mise za žrtve Blajburga u sarajevskoj katedrali, 16. maja, a burne reakcije iz BiH tim povodom, kaže, treba uputiti zvaničnom Zagrebu.\nKavazović je u intervjuu za Glas Amerike rekao da "neko želi da između muslimana i katolika dođe do nesuglasica".\nPrema njegovim rečima, tradicionalno okupljanje u Blajburgu otkazano je zbog pandemije, pa će misa zadušnica za vojnike i civile ubijene tokom bega u Austriju biti održana u Sarajevu i Zagrebu.\nRimokatolička crkva, ističe, ima pravo da donosi autonomne odluke uključujući i održavanje svetog obreda.\n"Pokrovitelj manifestacije je Sabor Republike Hrvatske. Političari u Sarajevu umesto da adresiraju odgovornost na političku adresu, pokušavaju to izruče Rimokatoličkoj crkvi. Postoji politička odgovornost Hrvatske, a najlakše je sve pripisati crkvi", rekao je on dodavši:\n"U Sarajevu se spojilo sekularno i versko, odnosno versko i političko i verovatno kardinal o tome nije dovoljno vodio računa".\nOn je rekao da muslimani u BiH ne treba da upućuju oštrice prema kardinalu i Rimokatoličkoj crkvi.\n"U obzir ne smeju doći demonstracije koje su najavljene. Treba ostati dostojanstven. Neki to pokušavaju povezati sa gradom, ali Sarajevo ništa ne obeležava. Rimokatolička crkva ima misu u Sarajevu i to treba ostati u prostoru katedrale, izvan toga ne treba ništa da se događa".\nIzetbegović: Sarajevo je žrtva NDH\nPredsednik Stranke demokratske akcije (SDA) i zamenik predsedavajućeg Doma naroda PS BiH Bakir Izetbegović, protiv je održavanja protesta zbog najavljene mise za žrtve Blajburga u sarajevskoj katedrali.\nIzetbegović je za sarajevsku TVN1 ponovio da je reč o namernoj provokaciji i da su u ovu situaciju Rimokatoličku crkvu uvukli političari.\n"Treba pustiti da završe misu. Rimokatolička crkva je igrala dobru ulogu, bili su principijelni, spremni da čiste u vlastitom dvorištu. Ovaj put se manipuliše. Kada je Sarajevo u pitanju - jedino o čemu je pristojno govoriti jesu žrtve NDH režima, 10.000 žrtava Maksa Luburića. Nije pristojno govoriti o bombardovanju Drezdena. Sarajevo je žrtva NDH", rekao je Izetbegović.\nDodao je da bi Rimokatolička crkva trebalo da se vadi iz ove pozicije, da odstrani zločince poput Darija Kordića, ustaša.\n"Po čemu nazivati "krsnim putem" i povezivati ubice iz Jasenovca sa Isusom. Ne smeju da dozvole da ih manipuliše politike, pogotovo politike koja je zločinačka", poručio je Izetbegović.\n12:57: Bolnica se napunila za 36 sati, stiglo 300 pacijenta


SAD ne traže trajne vojne baze na Filipinima\nSekretar za odbranu Čak Hejgel i filipinski predsednik Beninjo Akino u Predsedničkoj palati u Manili, 30. avgusta 2013.\nAmerički sekretar za odbranu Čak Hejgel u Manili je izjavio da SAD ne žele trajne vojne baze na Filipinima, već razvijaju novi model vojne saradnje.\nAmerički sekretar za odbranu Čak Hejgel izjavio je da je načinjen napredak u razgovorima o većem američkom vojnom prisustvu na Filipinima, ali i naglasio da Vašington nije zainteresovan za otvaranje trajnih baza u toj zemlji.\nŠef Pentagona, koji privodi kraju jednonedeljnu posetu Aziji, izneo je taj komentar posle susreta sa filipinskim predsednikom Beninjom Akinom u Manili. Hejgel je rekao da SAD ne žele trajne baze na Filipinima jer bi to označilo “povratak zastarelom, hladnoratovskom mentalitetu”, te da umesto toga dva saveznika razvijaju novi model vojne saradnje.\nHejgel je rekao da obe strane vredno rade na završetku sporazuma koji bi omogućio većem broju američkih vojnika, brodova i aviona da prolazi kroz Filipine, ostrvsku zemlju sa strateški važnom lokacijom, gde su se do pre dve decenije nalazile trajne američke baze.


Ostali sportovi - Veslanje: Svetski nivo šampionata u Beogradu\nIako prestoji još posla da bi se stavila tačka na ceo događaj generalni sekretar Veslačkog saveza Srbije i član Organizacionog komiteta Evropskog prvenstva u veslanju – Beograd 2014. Nebojša Jevremović dao je osvrt na najjači kontinentalni šampionat u istoriji ovog takmičenja.\n„Ovo je bilo najbrojnije i najjače Evropsko prvenstvo ikada održano. Na Savskom jezeru se okupila elita evropskog ali svetskog veslanja. Mnogobrojni osvajači olimpijskih, svetskih i evropskih medalja, kao i svi ostali učesnici, priredili su jedan fenomenalan događaj. Iz ugla organizacije sve je proteklo na planiranom, visokom nivou. Svi ljudi koji su učestvovali u organizaciji, počev od članova operativnog dela Organizacionog komiteta, preko direktora raznih sektora i mnogobrojnih volontera odradili su ogroman posao. Veliku pomoć smo imali i od svih gradskih službi bez kojih ovako masovan i zahtevan događaj ne bi bilo moguće organizovati. Iako su zemlju desetak dana pred početak šampionata zadesile katastrofalne poplave, koje su odnele i mnogo žrtava, uspeli smo da i vanrednim okolnostima Beograd i čitavu zemlju još jednom prikažemo u najlepšem svetlu. Naravno, veliku zahvalnost dugujemo Ministrastvu omladine i sporta i Gradu Beogradu na ogromnoj finansijskoj pomoći, kao i Radio-televiziji Srbije na medijskoj podršci. Direktna slika sa finalnog dana otišla je u 16 zemalja, dok su specijalne priloge i vesti iz Beograda emitovao veliki broj država“\n– kaže Jevremović.\n„Iako smo imali iskustva u organizaciji velikih veslačkih događaja Evropsko prvenstvo za seniore je prevazišlo sve do sada viđeno na Adi Ciganliji. Najbolji dokaz da smo se još jednom pokazali kao domaćini u najlepšem svetlu jeste i čestitka od novog predsednika Svetske veslačke federacije Francuza Žana Kristofa Rolana kao i od mnogih ostalih visokih zvaničnika FISA. Ipak, najviše prijaju ocene samih učesnika i medijskih ekipa koje su pratile šampionat. Svi koji su bili u Beogradu na Svetskom kupu 2012. sada su iz Beograda otišli sa još boljim utiscima. Oni koji su se prvi put takmičili na Adi Ciganliji isticali su da je staza, regatni centar i ceo ambijent nešto što je jedinstveno u svetu i ponosni smo zbog toga“\n– istakao je Jevremović.\n„Bord Evropskih veslačkih saveza broji sedam članova od koji tri određuje FISA dok se četiri, uključujući i predsednika biraju. Svake godine se bira po jedan član. Ja sam član Borda od osnivanja tj 2006. Nisam imao protivkandidata i dobio sam novi četvrogodnišnji mandat. Kao i do sada trudiću se da radim u najboljem interesu evropskog veslanja i federacija sa našeg kontinenta“\n– rekao je Jevremović.


Milomir Perović predat Okružnom tužilaštvu | Palelive.com\nPočetna Regija Rogatica Milomir Perović predat Okružnom tužilaštvu\nROGATICA – Milomir Perović /55/ iz sela Grivci kod Rogatice predat je jutros Okružnom tužilaštvu Istočno Sarajevo uz izvještaj o počinjenom krivičnom djelu ubistvo, potvrdila je Srni portparol Centra javne bezbjednosti Istočno Sarajevo Danka tešić.\nTešićeva je podsjetila da je Perović uhapšen zbog sumnje da je ubio komšiju Milanka Orašanina /55/, koji je juče ujutro pronađen mrtav u svojoj kući u Grivcima.\nPrema njenim riječima, policija je došla do saznanja da je prethodne večeri došlo do fizičkog sukoba između Perovića i Orašanina.\nOna je istakla da se danas čeka nalaz obdukcije ubijenog, nakon čega će biti poznato više detalja o njegovoj smrti.\nPrethodni članakStreet workout sve popularniji u Palama\nNaredni članakIzgubljena sezona na Jahorini


Predsjednik Srbije Tomislav Nikolić uručio je humanitarnu pomoć ugroženima od poplava u selu Grabovica kod Kladova.\nOn je istakao da su sada najpotrebnije pumpe za ispumpavanje vode i rekao da će premijeru Aleksandru Vučiću prenijeti šta je vidio u poplavljenim područjima sa kojim je, kako je podvukao, do sada uvjek izvanredno sarađivao na otklanjanju šteta i saniranju posljedica od poplava.\n"Vidite i sami da Srbija pati ove godine zbog vremenskim nepogoda kakve ne pamte ni najstariji. Očigledno je da ovo nije moglo da se predvidi, ali mora da se otkloni posledica ovakvog bijesa prirode" rekao je Nikolić.\nOn je dodao i da je u Grabovici apsurdna situacija jer su izgrađeni nasipi kako bi se naselje zaštitilo od Dunava koji sada sprječavaju vodu da izađe iz sela.\n"Ponovo nam je potrebna solidarnost, što više pumpi i stručnjaka koji bi te pumpe postavili na prava mjesta" rekao je predsjednik Srbije i dodao da je potrebno da se brzo procijeni šteta i da se vidi koliko novca imamo i koliko se može odvojiti kako bi ljudi do zime ponovo bili u svojim kućama.\nNikolić je rekao da je nemoguće da se svima poprave kuće jer to nijedna država na svijetu ne može, ali da mogu da se otklone posljedice i novčano pomogne ljudima da tu štetu saniraju.\nPredsjednik Srbije je obećao da će se vratiti čim se voda ispumpa i povuče i da će pomoći najugroženijima.


Maja Nikolić: Izopačeni sistem kontrole medija doveden skoro do savršenstva | N1 Srbija\nMaja Nikolić: Izopačeni sistem kontrole medija doveden skoro do savršenstva\n29.10.2019. |11.46 |\nNe mislim da većina ljudi koji rade na javnom servisu i na nacionalnim frekvencijama sa radošću pristaje na uslove u kojima rade, izjavila je FoNetu novinarka i voditeljka televizije Nova S Maja Nikolić i ocenila da je "izopačeni mehanizam kontrole medija sada doveden skoro do savršenstva".\n"Mislim da su ucenjeni svojim poslom i da nije jednostavno praviti krupne rezove u momentu kada od vlaše plate zavisi egzistencija vaše porodice", rekla je Nikolić.\n"Da se ne lažemo, taj okvir nije sada postao takav, on je lagano postajao takav. Ipak, moj utisak je da je izopačeni mehanizam kontrole medija i svega što je vezano za informacije sada doveden skoro do savršenstva, naravno, u negativnom smislu", ukazala je Nikolić.\nJako je teško raditi u takvim uslovima, predočila je Nikolić i dodala da je privilegija imati takvu slobodu kakvu sada imaju ona i njena koleginica Nataša Miljković, kao autorke emisije "Među nama" na televiziji Nova S.\nKaže i da je u svojoj dugogodišnjoj karijeri imala iskustva sa radom u medijskim kućama u kojima se "mnogo više vodi računa o tome šta ne možete, nego šta možete".\n"Onda se trudite da radite taj svoj posao, baveći se nekako temama u kojima ćete biti manje ograničeni. Pronalazite neke temice, neke rupice da kažete nešto, da ukažete na nešto, dok na krupne stvari da ukažete ne možete", objašnjava Nikolić.\nFenomen lažnih vesti povezuje sa problemom da, kao novinar, ne možete da dođete do druge strane i postavlja pitanje - kako bilo koju informaciju u tom slučaju proveriti?\n"Ne pamtim da je tokom mog dugog novinarskog staža ikada bilo nemoguće, kao danas, doći do druge strane. To, automatski, po definiciji, čini nemogućim da se novinarski posao radi ispravno", ukazala je Nikolić.\n"To čitam kao strah i kukavičluk u kojem neko ne sme da dođe i odgovori na neka prava pitanja sa pravim, a ne sa nameštenim sagovornikom", smatra Nikolić.\nmaja nikolić sloboda medija NOVA S mediji\nNe gledam TV 20 godina, neću da se dezinformišem\nSlobin ministar informisanja...\nMeni je ovo još interesantnije kada se zna da joj je muž funkcioner SNS-a


Foto: Beogradski projekti / Privatna arhiva\nMeđutim, prestonica bi u budućnosti mogla da bude bogatija za tri kule visine do 100 metara koje bi se nalazile u novobeogradskom Bloku 12, blizu Ju biznis centra.\nLokacija gde bi se nalazile kule\nOd 2. do 9. juna biće održana javna prezentacija urbanističkog projekta za izgradnju stambeno-poslovnog kompleksa na delu Bloka 12 na Novom Beogradu.\nPrva verzija sa dve kule\n“U pojasu širine 40 metara uz Bulevar Nikole Tesle, unutar zone građenja, dozvoljena je gradnja visokih objekata, visine do 150 metara. Na svakoj od parcela planira se izgradnja podzemne garaže u dva nivoa (2Po), lamele nP+vP+7+Ps (Vv=32m, Vs=35,9, Vs2=37m1) i kule spratnosti P+26 (95 i 97 metara) koje će u prizemlju imati i galeriju. Stambeno-poslovni kompleks će predstavljati jedinstvenu funkcionalnu celinu”, stoji u projektu koji je obelodanjen i na zvaničnom sajtu Grada Beograda.\nTri kule u Bloku 12\nMnogi detalji obelodanjeni su na Instagram stranici Beogradski projekti.\n“U srcu Novog Beograda, u Bloku 12 koji se nalazi iza Ju biznis centra, preko 11 godina radi se na pripremama za realizaciju. Ovaj prostor od prvih rešenja predstavljenih još 2009. godine ostao je zapušten, a nikakvih vesti nije bilo sve do 2017. U tom periodu projekat se ponovo aktivira, a kao informacija objavljeno je da je komisija za planove grada Beograda, utvrdila nacrt Plana detaljne regulacije (PDR). Rešenje je izradio domaći biro @urbanistickicentar.\nBEOGRAD DOBIJA 4 KULE VIŠE OD 100 METARA Evo kako će one izgledati i gde će se NALAZITI\n- Urbanistički centar je uradio PDR dela Bloka 12, kojim je predviđena izgradnja visokih objekata uz Bulevar Nikole Tesle, i to u dve varijante: tri kule visine do 100 metara (prva) i dve kule visine do 150 metara (druga), sa pratećim objektima visine do 37 metara. U cilju odabira što boljeg rešenja, investitori su organizovali interni pozivni konkurs. Uz pomoć stručnog žirija odabrali su koncept sa tri kule visine 97 metara i trenutno radimo urbanistički projekat budućeg kompleksa koji će obuhvatiti dve kule sa lamelama, bliže Palati Srbija. Autor idejnog rešenja je prof. Dejan Miljković, koji je zajedno sa prof. dr Zoranom Đukanovićem pobedio na pozivnom konkursu - istakli su projektanti iz Urbanističkog centra za Beogradske projekte.\n- Stambeno-poslovni kompleks će imati oko 100.000 m² i pored stanova i lokala, planirani su: kombinovana dečija ustanova, ambulanta i biblioteka, koji će u svemu podići nivo urbaniteta šireg okruženja. Treća kula na delu bližem Ulici Trešnjinog cveta naknadno će se razrađivati i biće namenjena samo poslovnim sadržajima.\nBEOGRAD DOBIJA JOŠ PET FONTANA Grad raspisao tender, poznate sve LOKACIJE gde će se nalaziti\nIZ RIJALITIJA U OPŠTINU Bivši starletan sada brine o komunalnim problemima!\nDruštvene mreže zapalile su fotografije obnaženog bivšeg učesnika rijalitija “Parovi”, izvesnog Draška Alorića, koji je sada dobio nameštenje u opštini Palilula.\nKAKO SE NEKAD OZBILJNO GRADILO Evo zašto je Cerak naselje po meri stanara\nSvakog dana morali smo da budemo na gradilištu, a svakog ponedeljka, sve nas, od montažera do arhitekte preslišavao je gradonačelnik.


Nova Varoš: Usvojen budžet za narednu godinu - PPmedia\nNova Varoš: Usvojen budžet za narednu godinu\nPosted on\t19 децембра, 2016 9:48 am by adminpp033\nBudžet opštine Nova Varoš za iduću godinu iznosiće 704 miliona dinara, odlučili su odbornici na sednici lokalnog parlamenta održanoj u subotu.\nUsvajanje budžeta, nakon iscrpne rasprave koja je trajala skoro do ponoći, podržali su odbornici vladajuće većine, dok opozicija nije glasala. Ovo je bila prva sednica nakon uspostavljanja nove vlasti u opštini podno Zlatara na kojoj su prisustvovali i odbornici opozicinih srtanaka, Srpske napredne stranke i Socijalističke partije Srbije.\nRadosav Vasiljević, predsednik opštine ocenio je budžet kao razvojni, gde će najveći deo sredstava biti uložen u razvoj turizma, zatim na unapređenje infrastrukture, sporta, poljoprivrede i zapošljavanja.\n“Naredne godine prioritet će biti stavljen na unapređenje vodosnabdevanja u seoskom područiju, posebno na teritoriji Mesne zajednice Božetići gde se kao kapitalni projekat ističe Ćurčića vrelo, koje bi trebalo da napapoji žedne stočare iz sedam sela ovog kraja. Izgradnja vodovoda predviđena je da traje četiri godine, gde ćemo u svakoj izdvojiti po 20 miliona dinara”, ističe predsednik Vasiljević.\nSa druge strane iz opozicionih stranaka budžet vide kao spisak lepih želja te da je zasnovan na nerealnim osnovama.\n“Ovaj budžet nema razvojni karakter vrlo mali iznosi su planirai za investicije. Sa druge strane nerealno planiranje prihoda neće dovesti do kvalitetnog izvršenja budžeta”, smatra lider opozicionog SNS-a Dimitrije Paunović.\nVladajuća većina dobila pojačanje\nAlija Mujagic, Sandžačka demokratska partija, foto:www.ppmedia.rs\nTesnu većinu od 14 odbornika vlast je uspela “da pojača” za još jednog odbornika. Naime, od subote i Sandžačka demokratska partija pridružila se u vršenju vlasti GG Novi Ljudi za Novu Varoš, Demokratskoj stranci, Novoj Srbiji i Dverima pa sada ukupno broje 15 odbornika naspram 12 koliko ima opozicija.\nOpširniji izveštaj sa sednice novovaroškog parlamenta možete pogledati u Dnevniku TV Novi Pazar (19h) i Dnevniku zapadne Srbije na TV Lav (20i30h), kao i pročitati u štampanom izdanju Večernjih novosti.


USKORO BOLJŠOJ FESTIVAL na Mokroj gori - Nova Borba\nUSKORO BOLJŠOJ FESTIVAL na Mokroj gori\nFestival ruske klasične muzike „Boljšoj“ održaće se od 13. do 15. jula u nacionalnom parku „Mokra Gora“.\nU takmičarskom delu ovogodišnjeg festivala učestvovaće više od 60 mladih talenata iz Srbije, Republike Srpske i Rusije. U okviru kulturnog dela programa, na festivalu će i ove godine nastupiti zvezde savremene muzičke scene – violinista Roman Simović, mecosopran Milijana Nikolić, violončelista Justus Grim i violinstkinja Tatjana Samuil, prenosi Glas Moskve.\n„Ovaj festival je postao ozbiljna kulturna tačka na mapi Srbije. Pađen je i nastavlja da radi i da živi zajedno sa svojom ruskom braćom. Jedan festival kao što je Boljšoj u vremenu u kojem živimo, predstavlja pravu vrednost.“ – izjavio je osnivač festivala, reditelj Emir Kusturica na konferenciji za medije.\n„Boljšoj“ je namenjen promociji mladih talenata iz Srbije i Republike Srpske, a od 2015. godine i iz Rusije, tačnije iz ruskih gradova koje „Gasprom njeft“ podržava u okviru svog programa „Rodni gradovi“.\nTako se na jednoj prelepoj srpskoj planini druže, sviraju i uče talentovani muzičari iz bratskih i bliskih zemalja, što je i cilj manifestacije – podrška mladima i jačanje srpsko-ruskih kulturnih veza.


Tanjug 2. decembra 2021. 09:38\nANKARA – Turski predsednik Redžep Tajip Erdogan imenovao je danas Nuredina Nebatija za novog ministra trezora i finansija pošto je dosadašnji ministar Lutfi Elvan podneo ostavku na tu funkciju zbog pada nacionalne valute lire na rekordno nizak nivo.\nOdluka o imenovanju Nebatija, koji je bio zamenik ministra finansija, objavljena je u Službenom glasniku, u kojem se navodi da je Elvan zatražio da se „povuče sa posla“ i da je njegov zahtjev prihvaćen, prenosi agencija AP.\nNjegova ostavka dolazi nakon uzastopnog poniranja turske lire do najnižih nivoa svih vremena usled zabrinutosti vezanih za vladinu ekonomsku politiku, posle niza smanjenja troškova zaduživanja uprkos rastućoj inflaciji. Turska valuta je od početka godine izgubila oko 40 odsto vrednosti.\nErdogan odlučno tvrdi da visoke kamatne stope izazivaju inflaciju, za razliku od konvencionalnog ekonomskog mišljenja, i jasno je stavio do znanja da će zemlja nastaviti dalje sa smanjenjem referentne kamatne stope.\nPredsednik je razrešio dužnosti tri guvernera centralne banke od 2019. godine zbog razlike u stavovima po pitanju kamatne stope.\nNebati (57) ima doktorat iz političkih nauka i javne uprave, a na Tviteru je, nakon imenovanja, objavio molitvu Bogu da mu „olakša, a ne oteža“ posao i da rad njegovog ministarstva „učini uspešnim“.\nBivši ministar Elvan je, inače, na toj dužnosti zamenio Erdoganovog zeta, Berata Albajraka, koji je podneo ostavku prošle godine.


Vreme da se unaprede odnosi Srbije i Rusije na svim poljima - Centar za evroatlantske studije - CEAS\nBEOGRAD – Vreme je da se unaprede odnosi Srbije i Rusije na svim poljima, zajednička je ocena sekretara Saveta bezbednosti Ruske Federacije Nikolaja Patruševa i državnog vrha Srbije čiji je danas bio gost.\nPatruševa je juče dočekao prvi potrpredsednik Vlade Srbije i ministar odbrane Aleksandar Vučić, a danas je osim sa Vučićem razgovarao i sa predsednikom Srbije Tomislavom Nikolićem i premijerom Ivicom Dačićem.\nPredsednik Nikolić istakao je da je Srbija u poslednjih godinu dana pokazala da je moguće istovremeno graditi što kvalitetnije odnose sa Rusijom i težiti da se uđe u članstvo EU. Nikolić je, kako je saopšteno iz njegovog kabineta, nedavno potpisivanje Deklaracije o strateškom partnerstvu Srbije i Rusije ocenio kao veliki korak napred u bilateralnim odnosima, jer tim sporazumom mogućnosti za unapređivanje međusobne saradnje postaju praktično neograničene.\nPredsednik Srbije je napomenuo i da je saradnja na polju bezbednosti Srbije i Rusije otvorena i jasna i još jednom istakao stav o vojnoj neutralnosti Srbije i njenom neučešću u globalnim vojnim savezima. U skladu sa tim, Nikolić je ocenio korisnim što je Srbija dobila status posmatrača u Parlamentarnoj skupštini Organizacije dogovora o kolektivnoj bezbednosti (ODKB), pošto je već ranije takav status imala u Parlamentarnoj skupštini Severnoatlantskog saveza (NATO).\nPatrušev se saglasio sa važnošću toga što su Srbija i Rusija potpisale Deklaraciju o strateškom partnerstvu i naglasio da je sada vreme da se odnosi dve zemlje što više unaprede na svim poljima.\nOn je ocenio korisnim prisustvo Srbije kao posmatrača u ODKB, ali i učešće predstavnika naše zemlje na brojnim međunarodnim savetovanjima, vezanim za pitanja bezbednosti.\nPatrušev i premijer Ivica Dačić ocenili su da tradicionalno dobri i prijateljski odnosi dve zemlje pružaju mogućnosti za jačanje saradnje i razvoj bilateralnih odnosa u svim oblastima.\nDačić je istakao da Srbija dijalogom o problemima na Kosovu i Metohiji nastoji da postigne pravedno rešenje koje će obezbediti opstanak Srba u južnoj pokrajini i osigurati trajnu stabilnost u regionu.\nNa sastanku Petruševa i Vučiha konstatovano da je potrebno povezivanja institucija sistema dve država u zajedničkom suprotstavljanju različitim vrstama bezbednosnih izazova i pretnji.\nKako je saopšteno iz Ministarstva odbrane, na tom susretu su usaglašena pitanja unapređenja saradnje sistema odbrane, vojnotehničke, vojnoekonomske i naučne saradnje, kao i energetske bezbednosti i projekata zajedničkih investicija.\nAnalizirani su modaliteti za unapređenje saradnje između Saveta za nacionalnu bezbednost Srbije i Saveta za nacionalnu bezbednost Ruske federacije, a razmatrani su modaliteti unapređenja rada kroz pripreme za potpisivanje Memoranduma o saradnji između dva Saveta.\nTeme razgovora bile su odnosi prema klasičnim i savremenim modalitetima ugrožavanja nacionalne bezbednosti, borbe protiv terorizma, organizovanog kriminala, korupcije, narko trafikinga, graničnog kriminala, energetske bezbednosti kao i ilegalnih migracija.\nTokom sastanka Petruševa sa srpskim zvaničnicima bilo je reči i o unapređenju ekonomske saradnje sa Rusijom koja je strateški partner Srbije, a državno rukovodstvo Srbije je istaklo da je Srbija opredeljena za realizaciju projekta gasovoda „Južni tok” i otvorena je za ruske investicije u energetskom sektoru, u oblasti infrastrukture, poljoprivrede i telekomunikacija.\nPatrušev je jedan je od najbližih saradnika ruskog predsednika Vladimira Putina i tokom susreta s predsednikom Nikolićem preneo je pozdrave predsednika Ruske Federacije, a predsednik Srbije, preko svog gosta, još jednom je uputio poziv Putinu da poseti Srbiju u decembru ove godine, tokom otvaranja radova na gasovodu „Južni tok”.


RTCG - Radio Televizija Crne Gore - Nacionalni javni servis :: Društvo :: Vlada ne marginalizuje Njegoša\nBOGDANOVIĆ PORUČIO 04. 06. 2020. 13:40 >> 16:08 15\nMinistar kulture Aleksandar Bogdanović rekao je da se ne može govoriti o tome da Vlada Crne Gore marginalizuje Petra II Petrovića Njegoša. Vlada, tvrdi ministar, ne podržava bilo kakav vid otklona od Njegoševog lika i djela.\n"Vlada Crne Gore je tu inicijativu Ministarstva kulture prihvatila u cjelini i utvrdila predlog zakona koji je upućen skupštini. Nažalost, u parlamentu nije bilo razumijevanja za tu inicijativu, da bi se nekoliko godina kasnije poslanički klub DF-a pojavio sa istovjetnim zakonskim tekstom", rekao je Bogdanović.\n"Pri tom, imali smo u vidu činjenicu da u inicijativi DF-a nije bilo nikakve razlike u odnosu na predlog Vlade", rekao je Bogdanović.\nMinistar je rekao da smo svjedoci da su "Njegoševe misli i poetski iskazi u našoj bliskoj prošlosti zloupotrebljavani, tumačeni izvan vremena u kojem su nastali i čupani iz konteksta".\n"Ako vi kao vlada, nijeste mogli preko vašeg poslaničkog kluba izglasate zakon, mogli su ga izglasati poslanici zajedno sa nama. To je obično foliranje", smatra Vasiljević.\nNa pitanje poslanice DPS-a Marije Ćatović, hoće Ii Ministarstvo kulture podržati inicijativu Opštine Kotor da se palata Drago ustupi za potrebe Istorijskog muzeja, koji formalno postoji u okviru OJU Muzeji Kotor - Perast, ministar Bogdanović saopštio je da će Ministarstvo kulture, u saradnji sa Opštinom Kotor, nastaviti sa realizacijom aktivnosti na stvaranju adekvatnih prostornih uslova za funkcionisanje JU Muzeji Kotor, cijeneći da objekat Palate Drago upravo to i jeste.\n„Jasno je zaključiti da je Ministarstvo kulture opredijeljeno za kontinuitet ulaganja u višegodišnje projekte čiji su realizatori reprezentativne nacionalne ustanove iz oblasti kulturne baštine, koje su i sa aspekta struke i nauke prepoznale ulogu i značaj ne samo lokaliteta Carine u Risnu, već i drugih arheoloških nalazišta u Crnoj Gori“, kazao je Bogdanović.\n„To bi doprinijelo da Risan dobije na značaju, kako kao svjetski naučno-istraživački centar, tako i sa turističkog aspekta, što bi unaprijedilo ekonomsku valorizaciju grada. Značajno je pomenuti da je sredstva za revitalizaciju Palate Ivelić u iznosu od 750.000 eura trebalo da obezbijedi Varšavski univerzitet“, kazao je ministar.\nOdgovarajući na pitanje poslanika DF-a Budimira Aleksića, hoće li Vlada Crne Gore konačno početi da finansira naučne i kulturne institucije srpskog naroda u Crnoj Gori, Bogdanović podsjetio je da se podrška iz državnog budžeta za rad naučnih i kulturnih institucija, obezbjeđuje svima - pod jednakim uslovima, uz princip ravnopravnosti i transparentnosti, stručnih kompetencija i referenci, te doprinosa afirmaciji multikulturalnih vrijednosti Crne Gore.\n„Po utvrđenim principima će se i ubuduće sprovoditi mjere podrške kulturnom i naučnom sektoru, odnosno sprovodiće se politika koja se ne zasniva na nacionalnoj opredijeljenosti i specijalnom tretmanu bilo koje institucije sa nacionalnim prefiksom, već njegovati i razvijati zajedničke tekovine svih naših naroda i štititi potrebe i javni interes u kulturi i nauci svih građana Crne Gore, bez obzira na to kako se oni nacionalno izjašnjavaju“, poručio je Bogdanović.\nAleksandar Bogdanović Petar II Petrović Njegoš


Varheji: Menjati metodologiju tokom pregovora s EU nije mudro - Dijalog.net\nNaslovna Politika Evropska unija Varheji: Menjati metodologiju tokom pregovora s EU nije mudro\nBrisel, 04. decembar 2019. – Novi evropski komesar za proširivanje, Mađar Oliver Varheji, izjavio je da mu je cilj da bar jedna zemlja sa Zapadnog Balkana postane članica EU do kraja njegovog petogodišnjeg mandata.\nOn je rekao i da nije dobro menjati metodologiju tokom pregovora o pristupanju ali da se mogu uneti promene koje su dobre i za kandidate i za članice EU.\nIstovremeno je Visoki predstavnik EU za spoljnu politiku Žozep Borel naglasio da se ne može zatvoriti niti menjati evropska perspektiva regiona.\nPoslanicima Evropskog parlamenta u Briselu Varheji je rekao i da je nužno da se politička pitanja rešavaju uz učešće svih stranaka u nacionalnim parlamentima.\n“Hteo bih da ohrabrim sve da se vrate u nacionalne parlamente i tamo deluju, jer inače te zemlje neće moći da nas uvere da će biti u stanju da kao članice učestvuju u Evropskoj uniji“, rekao je Varheji.\nZa EU je, po njegovim rečima, “nužno da te zemlje imaju zajedničko razumevanje, zajednički nacionalni minimum poimanja šta je to uključivanje u EU i da zato bar zajedno otklone razmoilaženja kad je reč o učlanjivanju u EU“.\nKomesar je rekao da nije stvar u tome da se “utvrđuju i posle menjaju rokovi, već da se obezbedi proces koji će do toga dovesti” i time odgovorio na pitanje poslanika kako EU može podstaći Srbiju i Crnu Goru da kroz tekuće pregovore brže krenu ka članstvu, recimo do 2025. godine.\nOliver Varheji je ocenio da “nije mudro menjati metodologiju tokom pregovora o prijemu u članstvo” EU kandidata.\nOn je međutim ocenio da se “mogu uneti promene u metodologiju da bi ona postala ubedljivija i za kandidate i za članice Unije“, te da je moguće to sprovesti uporedo s unutrašnjim jačanjem i preuređenjem EU.\nVarheji je u izlaganju i razgovoru s poslanicima Evropskog parlamenta naglasio da je “promena metodologije jedno, a blokiranje pristupa drugo“.\nRekao je da se u takve promene mora uneti “znatno više snage i živosti“, tako da kad kandidati za prijem postignu rezultate, EU mora na to opipljivo uzvratiti.\nVarheji je primetio da je mnogo pitanja i nedoumica oko uticaja svetskih sila na Zapadni Balkan i ocenio da je ključna “meka privlačnost” Evropske unije – njena ekonomska snaga, te je Unija tako najveći investitor u tom regionu.\nRekao je da EU mora dati znatno veći ekonomski podstrek partnerima na Zapadnom Balkanu i ulagati u dugoročnu saradnju, u saobraćajnu i energetsku infrastrukturu. U tom slučaju “mi ćemo tamo imati uticaj i moći da predupredimo bilo koji drugi uticaj“.\nRekao je da EU smatra da je dobra zamisao “mini-Šengen” koji donosi saradnju, ukidanje graničnih kontrola i drugih prepreka, ali da on smatra da u tome moraju učestvovati sve države Zapadnog Balkana, prenosi Euractiv.\nOznakeEvropska komisijaOliver Varheji\nTop Tags Evropska komisija evropske integracije vladavina prava Civilno društvo istraživanje OCD mladi lokalna samouprava ljudska prava Društvo Srbija i Evropska unija konkurs mediji Evropska unija Vlada Republike Srbije


Srednja stručna škola u Novom Sadu upisuje učenike na obrazovni profil tehničar drumskog saobraćaja u trajanju od četiri godine. Učenik će biti stručno osposobljen da obavlja tehnički pregled, registraciju i osiguranje vozila, zatim da organizuje usluge prevoza putnika i robe, izrađuje redove vožnje, obavlja špediterske poslove. Nakon završene škole učeniku se pruža mogućnost da upiše specijalizaciju u našoj školi tj. obrazovni profil – instruktor vožnje.\nPo završetku srednje škole učenicima se pruža mogućnost da upišu privatni ili državni fakultet u zemlji ili van nje, po ličnom izboru, a najviše predznanja tokom srednje škole ce svakako steći za upis na saobracajni fakultet – drumski smer. Srednja stručna škola u Novom Sadu je jedna od najsavremenije opremljenih srednjih škola u gradu. Nalazi se u Radničkoj ulici i svojim učenicima nudi mogućnost upisa na obrazovni profil Tehničar drumskog saobraćaja u okviru redovnog školovanja.\nU sklopu redovnog školovanja tehničar drumskog saobraćaja polaže vozački ispit\nNastavljajući dugogodišnju tradiciju prepoznavanja potencijala, Srednja stručna škola u Novom Sadu nagrađuje učenike koji su svoje vreme i trud posvetili znanju, tako što im obezbeđuje stipendije. Svi zainteresovani za status stipendiste treba da popune sledeći formular.\nU okviru stručne prakse, naša škola sa učenicima posećuje svake godine: NAVAK (Nacionalnu vozačku akademiju), Železnice Srbije, Gradsko – saobraćajno preduzeće Novi Sad, Luku Novi Sad, Fakultet tehničkih nauka u Novom Sadu, sajam automobila, Porsche i mnoge druge institucije sa kojima sarađuje.\nCena godišnje školarine iznosi 1200€ u dinarskoj protivrednosti ukoliko se plaća kroz 10 mesečnih rata.\nUkoliko se školarina plaća u dve rate cena godišnje školarine iznosi 1100€ u dinarskoj protivrednosti, a ukoliko se školarina plaća u celosti cena godišnje školarine iznosi 1000€ u dinarskoj protivrednosti.


O nama - BES.rs\nKLIJENT se kod nas uvek piše sa velikim slovom!\nPreduzeće BES Heat Pump DOO osnovan je sa ciljem za razvoj i proizvodnja toplotnih pumpi. Ovaj proces započet je pre više od 40 godina (u tadašnjem preduzeću BES), pa je i prekinut zbog neadekvatnih prilika za ovaj posao. Stečeno iskustvo nije izgubljeno, rezultati ondašnjih eksperimenata i danas nam stoje na raspolaganju. Međutim danas su nam na raspolaganju mnogo bolje komponente, sa kojima smo u prilici da postignemo puno bolje rezultate. Sve komponente, koje koristimo imaju provereno poreklo i potiču od najrenomiranijih proizvaođača u svetu.\nNašim klijentima pružamo servisne usluge 24 sata u 365 dana u godini u garantnom i vangarantnom roku. Sve naše resurse angažujemo u cilju da svaki naš Klijent bude zadovoljan.\nBES toplotne pumpe su prisutne ne samo u Srbiji nego i na evropskoj tržište sa proizvodnom pogonom u Mađarskoj. Neke toplotne pumpe iz naše prve serije još uvek su u funkciji. Dakle oni su deo grejnog sistema više od 40 godina(u tadašnjem preduzeću BES). Zadnjih godina velika pažnja se posvećuje štednji na svakom planu. Skoro u svim segmentima života i poslovanja nove tehnologije i nova saznanja dali su rezultat u vidu znatnih ušteda. Pomoću toplotnih pumpi može se realizovati znatna ušteda na polju grejanja i klimatizacije. Za grejanje treba izdvojiti znatna sredstva, kako u prodičnoj kući, tako i u procesu proizvodnje i poslovanja.\nPretežna delatnost preduzeća je proizvodnja i prodaja toplotnih pumpi i uređaja za tehnološko hlađenje. Pored toga prihvatamo i njihovu ugradnju i izgradnju kompletnih grejnih sistema( princip „ključ u ruke“).


U Srbiji 0,4 odsto, a evropski prosek i do 6 odsto - Moje selo\nHome » Bašta » U Srbiji 0,4 odsto, a evropski prosek i do 6 odsto\nstefan\tмај 31, 2018\tBašta\nBeograd – U Srbije je tek 0,4 odsto zemljišta pod organskom proizvodnjom, za razliku od evropskog proseka od pet do šest odsto.\nJovanović je novinarima na međunarodnoj konferenciji o organskoj proizvodnji „Organska proizvodnja u Srbiji – s prirodom iz ljubavi“ rekao da se nažalost domaći proizvođači bave primarnom biljnom proizvodnjom, najviše žitaricama.\n„To nije dobar znak jer to znači da smo najviše ipak sirovinska baza, a trebalo bi da raste onaj deo koji se odnosi na potencijalnu preradu“, rekao je Jovanović.\n„Napredovali smo, ali daleko smo od onoga gde možemo da budemo s ozbirom na potencijale“, kaže Stanojević i dodaje da Ministarstvo nastoiji da promoviše organsku proizvodnju, te da postoji ogroman potencijal za njen razvoj koji iz godine u godinu raste jer domaća velika gazdinstva obrađuju sve veće površine.\n„Organska proizvodnja je veliko iskušenje za proizvođače i bez ozbiljne podrške države zaista nije realna“, kaže Babić i dodaje da poznaje veliki broj proizvođača koji izlazle iz te proizvodnje zbog nedostatka pomoći države.\nTagovi: organska proizvodnjaslajd1Srbija


O kompaniji\tSubmenu\nČime se bavimo? Menadžment firme Sertifikati firme Karijera Poslovna etika Firma Algotech je u proteklih 25 godina postala vodeći regionalni sistem-integrator i provajder IT usluga. Naš preduzimljiv, inovativan i fleksibilan tim čini šezdeset profesionalaca, a svojim partnerima omogućavamo kvalitetniju komunikaciju, efikasnije i produktivnije poslovanje i optimizaciju troškova poslovanja. Isporučujemo, instaliramo i obezbeđujemo podršku za najkvalitetnije proizvode i rešenja vodećih svetskih proizvođača. Pored toga, nudimo sopstvene proizvode u skladu s najnovijim trendovima i tehnologijama.\nImamo kancelarije u Srbiji, Mađarskoj, Češkoj Republici, Rumuniji, Slovačkoj i Poljskoj i realne planove da se širimo i na druga tržišta, posebno u Bosni i Hercegovini, Crnoj Gori, Sloveniji.\nCilj nam je da se pozicioniramo kao izuzetan sistem-integrator i budemo prepoznatljivi kao glavni provajder telekomunikacionih usluga. Da svojim korisnicima omogućimo korišćenje svih prednosti "Algotech rešenja" za multimedijalne kontakt-centre, integrisanu digitalnu, telefonsku i video komunikaciju (Unified Communications), planiranje poslovnih resursa (Work Force Management) i kontrolu kvaliteta (Quality Monitoring).\nModerna rešenja za poslovne procese omogućujemo isporukom i instaliranjem najnovije tehnologije vodećih svetskih kompanija, ili kao usluge iz "Cloud" okruženja, odnosno po modelu "Manage Service Delivery".\nKorisnicima želimo da pružimo inovativna i efikasna rešenja, čija će im najnovija komunikaciona i informaciona tehnologija obezbediti konkurentsku prednost. Povežite se sa nama


Potvrđeno, Srbin na otvaranju novog Totenhemovog stadiona! - Sportske.net\nPotvrđeno, Srbin na otvaranju novog Totenhemovog stadiona!\nDugo se odlagalo otvaranje novog stadiona, konačno je doneta odluka kada će "Pevci" istrčati na travu novog stadiona.\nFA kup: "Građani" opet imali sreće, ovo su parovi za "Vembli"!FA kup: "Građani" opet imali sreće, ovo su parovi za "Vembli"!FA kup: Milvol bio na pragu čuda, Brajton uz puno sreće do produžetaka, nakon penala i do "Vemblija"!Gvardiola jasan, izjava zbog koje ćete ga zavoleti!Gvardiola strepeo, pa uveo Aguera i Sterlinga - Mančester siti u polufinalu FA kupa!\nDugo traje izgradnja novog stadiona, na mestu "Vajt Hart Lejna", a nakon što je Brajton izbacio Milvol u FA kupu i overio plasman u polufinale, Sparsi su obelodanili protiv kojeg tima i kada će po prvi put zaigrati na novom stadionu.\nTo će biti trećeg aprila, a čast da bude prvi gost na stadionu "Totenhem Hotspur" imaće Kristal Palas.\nSve je zavisilo od Brajtona, da su ispali iz FA kupa igrali bi prvi na novom stadionu Sparsa, ali kako su izborili plasman među četiri najbolje ekipe, Luka Milivojević i drugovi će biti prvi gosti "Pevaca".\nOčekuje se i da šest dana kasnije na ovaj teren u okviru četvrtfinala Lige šampiona dođe Mančester siti, kada bi Sparsi trebalo novi stadion da predstave i u evropskom takmičenju.\nNovi stadion se gradi na mestu doskorašnjeg stadiona Totenhema, čuvenog "Vajt Hart Lejna", imaće kapacitet oko 62 hiljade gledalaca i biće jedan od najvećih stadiona u Engleskoj.\nZa sada će nositi naziv po imenu kluba "Totenhem Hotspur stadion", ali će se ime promeniti kada uprava kluba pronađe sponzora, čije će ime stajati ispred stadiona.\n— Tottenham Hotspur (@SpursOfficial) 17. март 2019.


Putem Portala lokalnih poreskih administracija, lpa.gov.rs, omogućena je dodatna usluga – elektronska prijava za utvrđivanje komunalne takse za isticanje firme na poslovnom prostoru (firmarine), saopštila je Nacionalna alijansa za lokalni ekonomski razvoj (NALED).\n„Sva pravna lica od 2. septembra mogu elektronskim putem da podnesu prijavu za utvrđivanje komunalne takse za isticanje firme na poslovnom prostoru – firmarine. Za korišćenje ove elektronske usluge neophodno je korišćenje kvalifikovanog elektronskog sertifikata, a pravna lica od sada elektronsku prijavu firmarine za jedan ili više objekata u potpunosti mogu da završe preko interneta, bez odlaska na šalter lokalne poreske uprave“, rekao je direktor Кancelarije za IT i eUpravu Mihailo Jovanović, navedeno je u saopštenju.\nJovanović je istakao da stalnim unapređivanjem postojećih usluga i omogućavanjem novih, građanima i privredi država želi da olakša administrativne procedure, čekanje u redovima pošalje u prošlost, a rad javne uprave stavi u službu građana.\nSve se završava za pet minuta\n„Potrebno je da se privrednici samo loguju na sistem lpa.gov.rs i podnesu svoje podatke, a uvidom u obaveze, mogu i odmah da izvrše elektronsko plaćanje. Umesto dva sata, sve se završava za pet minuta“, rekla je direktorka za regulatornu reformu u NALED-u Jelena Bojović.\nPrema njenim rečima, dodatna prednost je to što na portalu svaka firma može da proveri iznos trenutnog zaduženja ili pretplate i da izvrši plaćanje elektronski.\nOna je istakla da očekuje da u narednoj godini i Svetska banka prepozna ovu reformu u svom izveštaju o uslovima poslovanja Doing Business, a Srbija da posluži kao model drugim zemljama.\nU saopštenju se podseća da je Kancelarija za IT i eUpravu početkom 2019. godine uspostavila Jedinstveni informacioni sistem LPA koji zahvaljujući centralizaciji podataka, građanima i privredi omogućava kompletan uvid u njihove poreske obaveze na teritoriji Srbije, da elektronskim putem podnesu prijavu za utvrđivanje poreza na imovinu, kao i da elektronskim putem izmire svoje obaveze.\nOd početka puštanja portala pa do danas, više od 56.000 prijava imovine pravnih lica je podneto putem portala, izvršeno je skoro 400 transakcija plaćanja a broj jedinstvenih poseta portalu je veći od 54.000.\nBeograd dobija još 5 FONTANA – poznate LOKACIJE gde će se nalaziti


Debian Srbija: Curlew konverter\nCurlew je stvoren sa glavnom namenom da bude konverter multimedijalnih fajlova na GNU/Linux operativnom sistemu. Odlikuje ga jednostavnost upotrebe kroz interfejs koji bi trebao da bude lak za korišćenje za sve nivoe korisnika. Postoje i napredne funkcije koje su podrazumevano sakrivene. Korišćenjem ovog programa, možete izvršiti konverziju u više od stotinu različitih formata.\nCurlew je slobodan softver koji napisan u python programskom jeziku i za njegovo funkcionisanje potrebni su paketi mencoder i ffmpeg. Da bi program mogao da se instalira, potrebno je proveriti da li su obezbeđene i sve ostale neophodne zavisnosti:\n- python, python-gobject\n- gir1.2-gtk-3.0, mediainfo\n- xdg-utils, intltool\nPosle toga, može se preuzeti odgovarajući paket sa matične strane projekta i izvršiti instalacija. Ponuđeni .deb paket se instalira bez problema na stabilni Debian. Ovde se može pročitati još par korisnih stvari, a među njima i informacija da postoji ppa za korisnike Ubuntua.


Njegov stav potvrdili su i američki lekari\nLifestyle 07.04.2020. - 19:59h Autor: Stil.kurir.rs\nFoto: Printscreen/ youtube/ Новости на Первом Канале\nPre nedelju dana se saznalo da je glavni lekar jedne moskovske bolnice, Denis Prasenka, zaražen koronavirusom. Srećom, simptomi su blagi. Doktor se sam izolovao u svojoj kancelariji i ispunjava svoje dužnosti iz kancelarije. Prema ovom doktoru, mladi ljudi su podložniji infekcijama nego što se smatralo na početku infekcije.\n"Kada su se pojavili prvi pacijenti i lekari počeli da analiziraju rezultate, šokirali su se. Pacijenti sa korona virusom bili su mnogo mlađi nego što su lekari očekivali, na osnovu svetske statistike," rekao je Denis za ruske medije.\nSudeći prema dostupnim podacima, među zaraženim korona virusom više od polovine pripada starosnoj grupi od 18 do 45 godina. Isto mišljenje danas imaju i kolege sa zapada, tvrdi Prosenko.\nOvo je slaba tačka korona virusa i put do vakcine: Naučnici blizu ključnog otkrića u lečenju!\n"Apsolutno sve starosne grupe dolaze u naše bolice, ali na mehaničku ventilaciju često moramo da stavimo ljude od 23;35;45 godina i što je veoma bitno - većina njih nema nikakvo hronično oboljenje.\nNa samom početku pandemije postojalo je pogrešno uverenje da bolest pogađa samo starije osobe, kao i ljude sa ozbiljnim bolestima (dijabetes, visok krvni pritisak, rak), ali to nije tačno," rekao je američki lekar Dejvid Prajs iz njujorške centralne klinike.\nDejvid Prajs je takođe dodao da težina bolesti ne zavisi od starosti. Postoje mladi ljudi koji teško podnose bolest, a postoje stariji ljudi koji se veoma brzo oporave do korona virusa. U rizičnoj grupi su i dalje lekari koji dolaze u kontakt sa zaraženim pacijentima. I pored visokog stepena zaštite, mnogo je verovatnije da će uhvatiti koronavirus.\nKorona virus nije najteža pandemija koja je pogodila svet: Evo kako je čovečanstvo preživelo najstrašniji grip ikad!\nGrčki lekari uvereni: U julu ćemo moći svi na plaže!\nDenis Prasenkarusijakorona virusmlađa starosna grupamlađi ljudiobolevanje od korona virusa


Pravila o zaštiti privatnosti – Guesthouse Palombaro, zvanični veb sajt | Pansioni u gradu Umag\nOva Izjava o zaštiti privatnosti se odnosi na veb sajt www.guesthouse-palombaro.com koji je u vlasništvu i kojim upravlja objekat Guesthouse Palombaro. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.guesthouse-palombaro.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na dragoserdarusic@net.hr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na dragoserdarusic@net.hr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na dragoserdarusic@net.hr . Takođe, svoja pitanja i nedoumice možete da uputite lokalnim organima za zaštitu podataka.


licenca - Dnevni list Danas\nPočetna » licenca\nAmerički Gugl suspendovao je licencu kompaniji Huavej, što znači da će kineski proizvođač mobilnih telefona ostati samo na osnovnoj verziji Android operativnog sistema.\nPet direktora „palo“ na ispitu za licencu\nOd ukupno 62 direktora predškolskih ustanova, osnovnih i srednjih škola, koji su u periodu od 19. novembra do kraja 2018. godine izašli na ispit za licencu, petoro nije položilo.\nPiše: V. S. 25. 1. 2019.\nVrednovanje kvaliteta, pa licenca\nDirektori predškolskih ustanova i škola koje nisu prošle kroz postupak eksterne evaluacije, neće moći do kraja ove školske godine da polažu ispit za licencu. Oni će morati da sačekaju naredni krug spoljašnjeg vrednovanja kvaliteta rada obrazovnih ustanova, koji će početi u školskoj 2019/20. godini.\nPiše: V. A. 6. 12. 2018.\nKoliko košta dozvola za rad direktora PU i škola?\nPohađanje obuke i polaganje ispita za sticanje licence (dozvole za rad) je besplatno za direktore predškolskih ustanova i škola koji su trenutno na toj funkciji.\nPiše: V. Andrić 22. 11. 2018.\nBožović: I Evropska komora inženjera apeluje na ministarku Mihajlović\nDemokratska stranka će tokom rasprave o amandmanima na set zakona iz oblasti građevinarstva, među kojima su i izmene i dopune Zakona o planiranju i izgradnji, ministarki Zorani Mihajlović predati pismo Evropske inženjerske komore.\nPiše: M.R.M 22. 10. 2018.\nOduzeta licenca agenciji preko koje su učenici putovali u Španiju\nAgenciji B2R preko koje su učenici Devete gimnazije i još nekih škola letovali u Španiji oduzeta je licenca, potvrdila je za Danas Vera Božić Trefalt, pomoćnica ministra trgovine, turizma i telekomunikacija.\nPiše: V. Andrić 24. 7. 2018.\nTeleviziji Mango oduzeta licenca za prenos Evrovizije zbog cenzure LGBT\nEvropska radiodifuzna unija (EBU) oduzela je licencu za prenošenje Evrovizije jednoj od najpopularnijih televizija u Kini koja je cenzurisala LGBT simbole tokom prenosa tog takmičenja.\nBivši gradonačelnik Niša operisao bez licence\nU periodu nakon isteka licence, bivši predsednik Niša i kardiolog Zoran Perišić, obavio je 91 intervenciju na Odeljenju interventne kardiologije u Nišu, saznaju Južne vesti.


Blic: Kadrovske promene u Ministarstvu saobraćaja – NovostiDana.rs\nBlic: Kadrovske promene u Ministarstvu saobraćaja\nBEOGRAD – Potpredsednica vlade i ministarka građevinarstva, saobraćaja i infrastrukture Zorana Mihajlović počela je velike kadrovske promene u svom ministarstvu, nezadovoljna radom nekih saradnika, piše sutrašnji „Blic“, kome je ministarka indirektno potvrdila određene kadrovske promene.\nPrema navodima lista, među smenjenima ili otpuštenima su šefica kabineta Marija Blečić, zamenica šefa kabineta Vinka Milanović, državna sekretarka Milana Rakić, načelnik Građevinske inspekcije Aleksandar Simić i još nekoliko savetnika.\nMinistarka Mihajlović, ne navodeći imena, rekla za Blic da je njena odgovornost ko će i šta raditi u ministarstvu.\n„Dala sam šansu nekim mladim i obrazovanim ljudima, koji govore nekoliko jezika, a koji su do sada bili sa strane. Naravno, nekima sam se i zahvalila na dosadašnjoj saradnji“, kazala je Mihajlovićeva.\nList piše da ovi potezi potpredsednice vlade nisu urađeni na brzinu, već su plod analize rada svakog od gotovo 300 stalno zaposlenih i više od 80 ljudi koju su angažovani po ugovoru.\nPotpredsednica je u proteklih 15 dana razgovarala sa sa svakim od zaposlenih, od portira do funkcionera, i od njih tražila i da oni iznesu svoje mišljenje kako bi ministarstvo moglo da bude efikasnije, naveo je list.\nZbog nesavesnih šefova kancelarije u Dubaiju bez vrata\nOprez u saobraćaju zbog najavljenog nevremena


BIĆE ODRŽANI POSEBNI SASTANCI: Dodik otkrio o čemu će u Banjaluci razgovarati sa državnim vrhom Srbije (VIDEO) | Najnovije vesti - Srbija danas\n21.04.2021. • 18:37 Srbija Danas/RTRS\nRepublika Srpska i Srbija imaju dobre odnose\n- U posetu dolaze predsednik Srbije Aleksandar Vučić, premijer Ana Brnabić i predsednik Narodne skupštine Ivica Dačić. U kontinuitetu održavamo sastanke Saveta za sprovođenje Sporazuma o specijalnim vezama i razmatramo dosadašnje rezultate i projekte koje smo realizovali - rekao je Dodik novinarima u Banjaluci.\nOn je istakao da Republika Srpska i Srbija imaju dobre odnose, kao i da će biti održani posebni sastanci na kojima će biti reči o realizaciji budućih projekata.\n- Razgovaraćemo i o tome kada će početi radovi na izgradnji hidroelektrane Buk bijela i još dve hidrocentrale na reci Drini. Biće reči o izgradnji aerodroma u Trebinju gde su preduzete pripremne radnje, a Srbija obezbedila novac iz budžeta, nakon čega su Bošnjaci podneli prijavu Ustavnom sudu BiH da bi proces usporili - naveo je Dodik.\nNaglasio je da će biti reči i o epidemiološkoj situaciji, snabdevanju gasom, izgradnji dela auto-puta do Rače.\n- Srbija od Kuzmina već gradi deonicu. Obećanje postoji da će pomoći izgradnju auto-puta od Rače do Bijeljine. Sve su to velike teme, a sa delegacijom Srbije razgovaraće naši značajni ljudi - rekao je Dodik, koji je i lider SNSD-a.\nOn je podsetio da je jedan od značajnijih dogovora Srpske i Srbije zajedničko obeležavanje događaja iz istorije srpskog naroda.\n- Zajednički smo uveli praznik kojim se u septembru obeležava naša zastava, a finalizujemo dogovor da školski program iz grupe nacionalnih predmeta bude identičan. To govori o tome koliko smo se odmakli od onih koji su tražili da istorija BiH bude napisana za sve narode, iako je potpuno različita - naveo je Dodik.\nPodsetio je da će Vučić primiti i Ključ Grada Banjaluka, koji mu je, kako je rekao, dodeljen na predlog SNSD-a.\nBanjaluka predsedavajući Predsedništva BiH Milorad Dodik Aleksandar Vučić državni vrh


Izašao prvi zvanični trejler "Straight Outta Compton"\nNaslovna/Kultura/Izašao prvi zvanični trejler “Straight Outta Compton”\nIzašao prvi zvanični trejler “Straight Outta Compton”\nNovi trejler biografskog filma od grupe koja je realnost i surovost uličnog života prenela na muziku.\nTrejler za film “Straight Outta Compton” nam pre samog trejlera daje kratak uvod sa Ice Cube i Dr.Dre koji se vraćaju u stari kraj i vode monogol kako je nekada bilo. Odmah posle toga kreće “šamaranje” od tri minuta koje će nas sačekati u bioskopima 14.avgusta. Nadajmo se da će se kod nas pojaviti, jer kako je krenulo, nećemo ni imati bioskope.\nTrejler možete videti u linku ispod.\nPredhodno Izložba Ivana Radovića u Domu Vojske\nSledeće „Tom i Džeri“ – 75 godina sa nama


Naslovna » Izlasci » Film » Bes: Novi film Breda Pita u bioskopima\nReditelj i scenarista Dejvid Ajer prikazao je svu surovost poslednjih dana II svetskog rata.\nU aprilu 1945. saveznici vode završne bitke na evropskom tlu. Narednik Vordedi (Bred Pit) upravlja Šerman tenkom sa petočlanim timom neiskusnih vojnika i pokušava da se probije preko neprijateljskih linija do srca nacističke Nemačke. Ova neobična šačica ljudi bez izgleda učiniće sve da dođe do cilja i izvrši zadatak.\nUloge tumače i Šaja Labaf, Džejson Isak, Logan Lerman, Majkl Penja i drugi. (danubeogradu.rs)\nTagovibioskopi bred pit dub film izlasci ratni film vesti\nPrethodni Air Serbia: Akcija „Dva za jedan“ od 24. do 27. oktobra\nSledeći 30. Beogradski džez festival počinje sutra!


EURO Fantasy - FPL Analize\nCategory : EURO Fantasy\nOstala je samo još jedna utakmica na evropskom prvenstvu - veliko finale između Engleske i Italije. Fantalitičari su probali da se pozabave taktičkim detaljima koji mogu da odluče meč, ali i načinima kako da nadoknadite razliku u vašim mini-ligama. Imate ponovo 5 izmena te neće bit tešk\nFantasy EURO 2020 – Polufinalni tim Fantalitičara\n07/06/2021 0 EURO Fantasy\nEvropsko prvenstvo u fudbalu se polako privodi kraju, dosta favorita je napustilo takmičenje, a samo četiri ekipe su ostale u borbi za šampiona starog kontinenta. U četvrtfinalu svoje učešće na EURU završili su Belgijanci, Švajcarci, Ukrajinci i Česi, a naš tim je, slobodno možemo r\nFantasy EURO 2020 – Naš tim za četvrtfinale\n07/01/2021 0 EURO Fantasy\nIspred nas su četvrtfinalne utakmice Evropskog prvenstva u fudbalu. U prethodnoj rundi desila su se neka iznenađenja, te su takmičenje završili Holanđani, Francuzi i Šveđani, a naš tim ostao sa samo sedam igrača za naredno kolo. Kako su nam dostupna samo 3 besplatna transfera, odlučili\nFantasy EURO 2020 – Tim za “nokatut” fazu\n06/25/2021 0 EURO Fantasy\nStigli smo do najzanimljvijih utakmica na evropskom prvenstvu, a Fantalitičari će ponovo sa vama podeliti svoj tim od 15 igrača. Pred početak “nokaut” faze Fantasy EURO 2020 imaćete ponovo neograničen broj transfera i budžet od 105 miliona što če vam svakako pomoći da lakše sasta\nFantasy EURO 2020 – Na koga se fokusirati?\nUspešno je arhivirana grupna faza takmičenja, a sada sledi ono najzanimljivije - eliminacioni deo Fantasy EURO 2020, koje će obilovati uzbuđenjima. Konačan plasman po grupama je bio takav da su dve polovine žreba neuravnotežene. Šest izuzetno jakih ekipa je u gornjem delu žreba, dok je u\n06/20/2021 0 EURO Fantasy\nPuno puta smo ovo spomenuli, ali jednostavno je tako - da li “upaliti” Wildcard pred start trećeg kola Fantasy EURO 2020 zavisi isključivo od stanja u vašem timu. Ukoliko u timu imate igrače za koje postoji velika opasnost od rotacije u ovom kolu (Italija, Belgija, Holandija), Eriksena,\nGotovo da nema vremena za sumiranje utisaka iz uvodnih mečeva, jer već u utorak u 15 sati startuje drugo kolo. Zato su Fantalitičari vredno radili, pa je spremna aktivacija čipa Limitless. Drugo kolo donosi nam nekoliko mečeva u kojem bi favoriti trebalo da opravdaju to zvanje - u ostvrskom\nPočetak Fantasy EURA je izuzetno blizu, a Fantalytics tim je konačno "zaključao" svoj tim za prvu rundu. Promene su moguće jedino ukoliko Italijani izađu u čudnom sastavu što je malo verovatno. Vodili smo se logikom da se čip "Limitless" koristi u drugom kolu te smo izabrali igrače koj\nFantasy EURO2020 – Idealna strategija za Wildcard i Limitless\n06/10/2021 0 EURO Fantasy\nFantasy EURO2020 donosi nam samo dva jako bitna čipa, koja mogu napraviti bitniju razliku u vašem timu. Samo jedan dan nas deli od početka Evropskog prvenstva, pa moramo smisliti idealno rešenje kada upotrebiti ove dve vrste pomoći. S jedne strane, imamo svima dobro poznati Wildcard, dok\nFantasy EURO 2020: Ove igrače treba izbeći\nDo početka prvenstva “starog kontinenta” ostalo je nešto više od 24 sata, pa se donose finalne i ključne odluke za start nadmetanja u Fantasy EURO 2020. Još jednom ćemo napomenuti da je ključno startovati veoma dobro, jer se igra sastoji iz sedam kola, pa je loš početak teško nadokn


Premijerka i gradonačelnik otvorili Rajićeva Shopping Centar - Beograd - Dnevni list Danas\nPočetna » Beograd » Premijerka i gradonačelnik otvorili Rajićeva Shopping Centar\nPremijerka i gradonačelnik otvorili Rajićeva Shopping Centar\nAna Brnabić, premijerka i Siniša Mali, gradonačelnik Beograda, zajedno sa predstavnicima Ashtrom Group, zvanično su otvorili Rajićeva Shopping Centar – prvi šoping centar u najpoznatijoj beogradskoj ulici – Knez Mihailovoj.\n0Piše: Danas Online 14. septembra 2017. 23.03\nPojedini brendovi koji se od sada mogu naći u Rajićevoj – po prvi put došli su na srpsko tržište.\nŠoping centar u Rajićevoj ulici je investicija je Ashtrom Grupe vredna 80 miliona evra, a u novih 15.300 kvadratnih metara prostora dizajniranih za uživanje i kupovinu u najlepšem delu grada, smestilo se više od 80 lokala i 450 podzemnih parking mesta.\n„Važnost investicije Ashtrom Grupe u Srbiji daje dobar primer za uspešnu i plodnu saradnju između Srbije i Izraela, zajedno sa drugim investicijama koje Izrael sprovodi u našoj zemlji u raznim oblastima. Ova saradnja ima benefite za obe zemlje i povećaće zapošljavanje, razvoj i buduće investicije. Sa otvaranjem Rajićeva Shopping Centra grad Beograd dobija jedno izuzetno mesto koje zadovoljava potrebe svih turista koji dolaze u našu zemlju, kao i posetilaca iz cele Srbije i građana Beograda”, rekla je Ana Brnabić, premijerka Republike Srbije.\nZachi Boneh , generalni direktor Ashtrom International, nije krio oduševljenje zbog otvaranja šoping centra.\n„Razvoj Rajićeva Shopping Centra, od samog početka pa sve do ove svečane ceremonije otvaranja, bazirao se najviše na lokalnom srpskom tržištu, upošljavajući domaće podizvođače, dobavljače, dizajnere i supervizore. Tokom faze izgradnje, zaposlili smo preko 400 radnika, a kada završimo projekat taj broj će prevazići 600 zaposlenih, rekao je Zachi Boneh i najavio završetak sledeće faze projekta, otvaranje „Mama Shelter” hotela početkom 2018. godine.\nKroz istoriju, ovaj deo grada oduvek je predstavljao trgovinski centar od koga je započeo i sam razvoj prestonice. Urbanistički, kompleks je sagrađen od trajnih, prirodnih i industrijskih materijala uz korišćenje najsavremenijih tehnologija i istovremeno poštovanje istorijskog nasleđa lokacije, sa ciljem da sačuva tradiciju najrazvijenijeg trgovinskog centra grada i odgovori na sve moderne potrebe posetilaca.\n„Ovaj objekat je za nas simbol da neke stvari mogu da se rade brže i bolje i na neki način predstavlja rezultat svega onoga za šta se borimo u gradu u protekle tri i po godine. Mi smo upravo obišli ovaj tržni centar koji izgleda zaista impresivno, a moram posebno da istaknem pjacetu koja izlazi na Knez Mihailovu i potpuno se stapa sa tim delom ulice. Imali smo priliku i da pogledamo arheološke iskopine koje su sada i predstavljene ovde u objektu i koje pokazuju da smo sačuvali prošlost, ali i omogućili izgradnju objekta za budućnost,” rekao je Siniša Mali, Gradonačelnik Beograda.\nGil Gueron, izvršni direktor Ashtrom Grupe, takođe se obratio gostima:\n„Rajićeva Shopping Centar je jedan od najmodernijih šoping centara u regionu, arhitektonski jedinstven i impresivan, koji se ipak i dalje oslanja na nasleđe i istoriju mesta na kome je sagrađen. Ovaj šoping centar neće biti samo nova destinacija, već i važan deo lokalne zajednice i poslovnog razvoja celog regiona“, rekao je Gueron.\nArhitektonsko rešenje centra, koje iza sebe ima nagradu međunarodnog arhitektonskog konkursa, delo je autora Milana i Vladimira Lojanice, ali i višegodišnje saradnje sa svim nadležnim institucijama, dok su u izvođenju radova angažovani isključivo lokalni podizvođači.\nPored vodećih brendova kao što su Tommy Hilfiger, Scotch & Soda, Lindex, Springfield, Levis, Huawei, Timberland, Pandora, Esprit, Carpisa, Extreme Intimo, Nine West, Yamamay i mnogih drugih, neki brendovi pojavili su se po prvi put na našem tržištu u okviru Rajićeva Shopping Centra. Premijerno, sada možemo da prošetamo kroz radnje Calvin Klein Jeans, Armani Exchange, Go Active i Dormeo Home, dok će nas lepa iznenađenja dočekati i u multi-brend prodavnicama, kao što su Mia Maya (Moschino, Valentino Red, Emporio Armani…), Fashion & Friends (Guess, Lui Jo, Superdry…), Sportina (Hugo Boss, Polo Ralph Lauren, Morgan…) i Beosport (Quicksilver, O’Neill, The North Face…).\nNajpopularnije kocke, čuveni Lego, sada po prvi put u Srbiji imaju svoju zvaničnu radnju – Lego Shop, a tu su i odabrani restorani poput Smokvice i kafei sa najlepšim pogledom na grad.\nVečeras je na otvaranju nastupila i poznata grupa Bajaga i Instruktori.\nrajiceva, soping centar\nZašto niko neće Sava centar


Keri Fišer će se pojaviti i u 9. nastavku Ratova Zvezda Prolog\nNakon što je kompanija Dizni saoštila da naredni nastavak serijala Ratovi zvezda “Poslednji džedaj” nije menjan zbog smrti glumice Keri Fišer, stiže još lepih vesti za fanove čuvene franšize.\nTod Fišer, brat popularne glumice, saopštio je da je sa Kerinom ćerkom Bili lurd dao dozvolu Dizniju za prikazivanje Fišerove u narednoj epizodi “Ratova zvezda”.\n“I Bili i ja smo pomislili ‘Da, kakav bi to uopšte bio film bez nje?’ i shvatili da ne želimo da Keri bude izostavljena. Smatram da je njeno prisustvo sada čak snažnije nego što je ranije bilo i mislim da bi tradicija trebalo da se nastavi”, rekao je Tod.\nSvi oni koji se plaše da će Kerin biti rekonstruisan pomoću CGI tenike mogu da odahnu. Pojavljivanje princeze Leje u devetoj epizodi sastojaće se od scena koje su snimljene za najnoviji nastavak – “Poslednji džedaj”, koji bi u bioskopima trebalo da se pojavi u decembru ove godine.


Kongres mladih DNP: Hoćemo Crnu Goru bez kriminala i NATO-a (VIDEO) – DNP\nHoćemo Crnu Goru bez kriminala i korupcije, a koncept vojne neutralnosti najbolji je okvir ostvarivanja geopolitikih interesa Crne Gore, poručeno sa Osnivačkog kongresa Kluba mladih Demokratske narodne partije.\n„Treba da odu, jer su kriminalom i korupcijom oteli sve i ponizili Crnu Goru. Cilj je da se konačno dođe do promjene vlasti i sistema vrijednosti. Hoćemo bolju i pravednu Crnu Goru“, istakao je Jovanović.\nPredsjednik DNP Milan Knežević kazao je da veliko prisustvo mladih pokazuje da ideje za koje se zalažemo imaju budućnost.\n„Poslije 16. oktobra više ništa nije isto. Na jednoj strani imamo DF i poštenu i nepokolebljivu Crnu Goru, a na drugoj lopovsku družinu Mila Đukanovića“, istakao je Knežević.\nPrema njegovim riječima, borba sa Đukanovićevim režimom trajaće do kraja.\n„Nema povlačenja i nema predaje. Borićemo se za naše ideje, jer smatramo da su one budućnost Crne Gore“, naglasio je Knežević.\nNa osnivačkom Kongresu Kluba mladih DNP usvojena je Deklaracija koju prenosimo u cjelini:\nPolazeći od činjenice da u Crnoj Gori još uvijek nije uspostavljen princip smjenjivosti vlasti kao temelj demokratije;\nImajući u vidu da živimo u sistemu koji je ogrezao u kriminalu i korupciji, izbornim malverzacijama kao i činjenici da zbog toga građani imaju nizak nivo povjerenja u izborni proces;\nRukovodeći se potrebi oživotvorenja demokratskih vrijednosti i principa, iskazujemo potrebu da živimo u ambijentu pravne države i vladavine prava;\nDEKLARACIJU MLADIH DNP O USPOSTAVLJANJU DEMOKRATIJE U CRNOJ GORI\n1.Parlamentarni izbori održani 16.oktobra 2016. godine koji su protekli u izrežiranoj aferi tzv“državnog udara“ nisu iskaz slobodno izražene volje građana te vlast koja je uspostavljena nakon toga nije legitimna ni legalna. Osuđujemo svaki vid pokušaja dovođenja u vezi Demokratskog fronta sa tom aferom i tražimo pravnu i političku odgovornost onih koji su iskontruisali tu aferu.\n2.Smatramo da je stvaranje uslova za organizovanje prvih fer i demokratskih izbora u Crnoj Gori preduslov za uspostavljanje prve demokratske vlasti i zahtijevamo od svih političkih subjekata, posebno opzicionih, da daju svoj puni doprinos u ispunjenju ovog uslova. U tom cilju zahtijevamo ponavljanje parlamentarnih izbora u uslovima koji će obezbijediti slobodno izjašnjavanje građana.\n3.Hoćemo Crnu Goru bez kriminala i korupcije jer su organizovani kriminal koji je u sprezi sa vrhom vlašću i korupcija na svim nivoima, uzrok propadanja crnogorske privrede i brojnih devijacija u našem društvu.\n4.Zalažemo se da se odluke koje se tiču integracija Crne Gore u političke, vojne, ekonomske i druge saveze donose na referendumu kao neposrednom obliku izjašnjavanja građana.\n5.Opredijeljeni smo da je koncept vojne neutralnosti najbolji okvir ostvarivanja geopolitikih interesa Crne Gore i u tom cilju formiranje balkanskog saveza B4 – vojno neutralnih država: Crne Gore, Srbije, Makedonije i Bosne i Hercegovine.\n6.Čvrsto smo opredijeljeni da nam je potrebno eliminisanje svih oblika političke, nacionalne, vjerske i svake druge diskriminacije kao i suzbijanje svih nejednakosti.\n7.Snažno ćemo se zalagati za prava mladih u Crnoj Gori i većem učešću u procesima donošenja odluka po svim pitanjima od društvenog značaja.


Kablovski vod 110kV TS Beograd 1 – TS Beograd 6 - Kodar\nKablovski vod 110kV TS Beograd 1 – TS Beograd 6\nZa potrebe povećanja propusne moći i pouzdanosti u snabdevanju električnom energijom konzumnog područja centra Beograda, Kodar je počeo radove na zameni postojećeg uljnog 110kV kabla, sa novim suvim 110kV kablom.\nKako bi se prevazišla kompleksnost izvođenja radova duž najprometnijih saobraćajnica u Beogradu u dužini od 4.5 kilometara, prvi put u istočnom delu Evrope, 110kV kablovi će se instalirati sistemom uplutavanja kablova.\nUplutavanje kablova je najnovija metoda i sistem koji koristi pritisak vode kako bi ugradnju energetskih kablova u cevi učinio lakšim, sigurnijim i pouzdanijim. Naš tim je analizirajući izazove promenio dosadašnju metodologiju rada sa otvorenim rovom, koja zahteva raskopavanje ulica u duzini od 1000 m kako bi se u iskopani rov položili kablovi. Primenili smo novu tehnologiju gde se građevinski radovi izvode na maksimalno 50m, gde se polažu specijalne cevi i deonica zatrpava i vraća u početno stanje a tek onda otvara nova. Kroz obuku i trening savladali smo korišćenje ove tehnologije i time omogućili primenu metoda rada kojim se izbegavaju otvoreni rovovi i kojim se omogućava jednostavna zamena budućih kablova.\nOrganizovali smo projekat tako da se optimizuje rad naših ekipa i pritom omogućili građanima Beograda normalno funkcionisanje.\nKlijent: EMS A.D.


Obveznice državnih firmi: “Ogroman rizik po javne finansije” – Bankar.rs\nHome/ANALIZE/Obveznice državnih firmi: “Ogroman rizik po javne finansije”\nObveznice državnih firmi: “Ogroman rizik po javne finansije”\nIdeja da bi domaće državne i privatne firme mogle da emituju korporativne obveznice kako bi došle do povoljnog novca lansirana je uoči predstavljanja antikriznih mera, i našla je svoje mesto u državnom antikorona paketu. Stručnjaci sa kojima je Nova.rs razgovarala upozoravaju da je emitovanje takvih hartija delikatna operacija, koja nikako ne sme da se pretvori u ono na šta počinje da liči – a to je “primarna emisija novca iz devedesetih”, prema rečima brokera Nenada Gujaničića, odnosno “finansiranje javnih preduzeća od strane Narodne banke”, na šta upozorava ekonomista Milojko Arsić.\n“Želimo da pomognemo privatnom sektoru kroz garantne šeme sa komercijalnim bankama… Imaćemo još akcije sa sa korporativnim obaveznicima da bismo osnažili i deo naših preduzeća poput Puteva Srbije ili EPS-a, ali i druge privatne kompanije koje žele da podstiču izvoz i ulažu u regionu”, rekao je u sredu uveče predsednik Srbije Aleksandar Vučić, i dodao da su ti mehanizmi već napravljeni i da je prve odluke Narodna banka Srbije donela prethodnih dana.\nPostavlja se pitanje da li je izdavanje korporativnih obveznica, kao mehanizam koji je država pojednostavila kako bi pomogla privredi da se izbori sa posledicama pandemije, upravo postao mehanizam za “ojačavanje” državnih i javnih preduzeća.\nBerzanski analitičar i glavni broker u Momentum Securities Nenad Gujaničić podseća da, kada se na tržištu emituju obveznice, investitori žele da znaju za šta su namenjena ta sredstva, jer, kako kaže, svrha i opravdanost tog projekta u velikoj meri određuje rizik investitora da taj novac, uvećan za kamatu, neće moći da povrate.\n“To znači da kompanija, prilikom emisije obveznica, investicionoj javnosti predstavlja ‘Prospekt’, u kome se navode finansijski uslovi emitovanja obveznice, značajni rizici, finansijsko stanje kompanije i planovi kako će se prikupljena sredstva upotrebljavati”, objašnjava Gujaničić za Nova.rs.\nDržavne obveznice Javne finansije Srbija državne firme\nKako izgleda računica stambenog kredita posle odluke NBS da smanji procenat učešča\nOtpuštanja neće zaobići ni Vol Strit